Alkatea auzoetan : Behobia\nUdala: Zure zerbitzura > Herritarren partehartzea > Alkatea auzoetan : Behobia # Hasiera # Itzuli\n“Alkatea auzoetan” herritarrek parte hartzeko programa : Behobia\nHIRITARREN SEGURTASUNA/BIZIKIDETZA ETA GIZALEGEA\nPoliziaren presentzia aktibo gehiago izateko eta Polizia oinez gehiago ibiltzeko eskaera, drogen trapitxeoa eta merkataritza eremuetan karteristen jarduna eragozteko, bai eta aisia-lokalen kanpoaldean gauetan sortzen den zarata eragozteko ere.\nHiri osoan, Ertzaintzarekiko elkarlana berrantolatu da, eta oinez patrullatzea bultzatzen ari da, bereziki Behobian.\nUdaltzaingoak 501 esku-hartze egin ditu Behobian, 2012an.\nErtzaintzarekin koordinatuta lan egiten da.\nIrun Gizalegearen alde programaren barruan Foro bat jarriko da abian, zakurren jabeek, Auzo Elkarteek eta parkeak eta lorategiak zaintzeko eta garbitzeko teknikari espezialistek osatuta. Leku berriak aztertzen ari dira txakurrak jolasean ibiltzeko izan daitezen; leku horien artean: Oxin Biribil, Gain Gainean, Luis Mariano (Artalekupeko terraza), Xorosarta, Mendibil, eta abar.\nOsinbiribil parkean zakurrak ibiltzeko zonalde berri bat jarri da.\nGARRAIO PUBLIKOA / MUGIKORTASUNA / BIDE PUBLIKOA\nIbilgailuen gehiegizko abiadura Darío de Regoyos kalean. Oinezkoen pasabide bat markatzeko eskatu da hiri autobusaren geralekuarena urrean.\nIrungo udalerriko kaleetan zirkulatzeko gehienezko abiadura 30 km/ordukoa izatea onartu da, I. Eranskina - AREAS 30 deiturikoan sartutakoak (Mugikortasun, Bide Publiko eta Obretako ordezkariaren 134. Ebazpena, 2013/07/08koa.\nPibotak jartzea Behobiarako norabideko eskuineko espaloian, Dario de Regoyos kaleko 52. eta 60. atarien artean, kotxeak bertan ez aparkatzeko, orgatxoekin eta ume-kotxeekin pasatu ahal izateko.\nMantentze-lanen arduradunen ustez, ez da egokia zutoinak ezartzea toki horretan. Irizpide orokor bat da, eta Irungo hiri-mapa zutoinez ez betetzea da horren xedea.\nOinezkoentzako pasabide bat ezartzea (pultsagailuak dituzten semaforoekin) GI-636 errepidean, Dario de Regoyos kaleko 52. zenbakiko eskaileren altueran.\nAldundiarekin batera azrtetzeko dago, GI-636 errepidea aldundiko eskumenekoa delako.\nGI-636 errepidean dagoen trafikoaren intentsitatea dela eta, toki horretan semaforo bat jartzeak gune horretako zirkulazioa zailduko luke neurri handi batean. Nolanahi ere, ezartzea komeni den aztertzeko eskatuko zaio Aldundiari.\nBestetik, jakinarazi behar da konduktoreen sentsibilitatea areagotzeko, laster zirkulatzen den abiadura seinalatzeko elementu batzuk ezarriko direla Darío de Regoyos kalean .\nZuloak daude Lastaola Postetxea errepidean eta euria egiten duenean putzuak sortzen dira.\nAdierazten da Hiri Mantenimendukoak arduratuko direla horretaz.\nZuloak betetzeko udal kontratak egin du lana\nBehobia hiriaren erdigunearekin lotuko lukeen bidegorri bat egitea, Behobiatik Azken Portu kiroldegiraino bizikletaz etortzeko aukera emango lukeena, egungo segurtasun eta mugikortasun arazorik gabe (pasabide estuak, oztopoak, espaloia oinezkoekin partekatu beharra eta egoera txarrean).\nUdalaren helburua espaloia erabat konpontzea da, eta ibilbide osoan bidegorri bat jartzea. Azterketa tekniko bat egiteko asmoa dago proiketu hau bideragarria den ikusteko.\n2013ko azaroaren 27ko osoko bilkurak "Ekonomia aktibatzeko eta familiei laguntzeko Inbertsio Planean" jasotzen diren jarduketei aurre egiteko hainbat zuzkidura onetsi zituen, besteak beste, AZKEN PORTU ETA BEHOBIA ARTEKO ESPALOIA ETA BIDEGORRIA dago. Obra horretarako, diru-laguntza eman du Eusko Jaurlaritzak.\n2014ko abuztuan alternatibak aztertzeko eta Azken Portu eta Behobia arteko ibilbide eta bizikleta-erreiaren proiektua aztertzeko lanak esleitu ziren. 2015eko apirilaren 29an, AZKEN PORTU ETA BEHOBIA ARTEAN IBILBIDEA ETA BIZIKLETA ERREIA EGITEKO OBRAREN 1. FASEA EGIKARITZEKO Proiektu Teknikoa onetsi zen.\n2016ko abuztuan, Kostetako Zuzendaritza Nagusiak, Nekazaritza, Elikadura eta Ingurumen Ministeriokoa baita, dagokion baimena eman du, eta 2016ko irailean, berriz, URA Uraren Euskal Agentzia eman dio oniritzia Behobiako oinezkoen pasarelaren eta bizikleta-erreiaren proiektuari.\nLehenengo fase honetan, ibilbide eta bizikleta-erreia egikarituko da, ibai gainean bi metro baino gutxiagoko hegal bat eginda. Errepidearen zabalerari eusten zaio, eta, horrez gainera, proiektuak 0,70 m-ko jardinera bat, 2,25 m-ko bidegorri bat eta espaloia 3 metroraino zabaltzea planteatzen du. Luzerari dagokionez, ibai gainean doan espaloiak Behobiako sarrerako haur-parkea eta José María Franco kalearekiko elkargunea lotzen ditu (590 metro). Gero, ibilbideak eta bizikleta-erreiak ibai gaineko hegalik gabe jarraitzen du Vertiz Ford kontzesionarioraino, lehenengo faseak guztira izango dituen 950 metroraino iritsiz. Jarduketa horrek 2.217.840 euroko aurrekontua du.\nProiektuak bigarren fasea izango du, eta horretan, ibilbide eta bizikleta-errei hori Artiako kanalaren gaineko zubiarekin eta Osinbiribileko bidegorriarekin lotzen du.\nHezetasun arazoak pilotalekuan. Segurtasun arazoak eragiten dituzte (horma zatiak erortzen dira) Zati hondatuak kentzea bederen.\nZati hondatuak kenduko dira eta egoeraren analisi bat egingo da litekeen zaharberritze bati begira.\nEsleitu ondoren, Behobia auzoko Mendipe pilotalekua konpontzeko obrak jada amaituta daude.\nJuan Thalamas Labandibar kaleko espaloiak egoera txarrean (Behobiako erdigunetik Azken Portu Kiroldegirainoko zatian), baldosa asko altxatuta edo puskatuta. Gainera, kexa azaltzen da Ford etxeko ibilgailuak espaloian aparkatzen dituztelako. Horren guztiaren erruz, zailagoa da handik oinez eta bizikletan igarotzea.\nTokiko Gobernu Batzarrak, 2014ko abenduaren 23an egin zuen bilkuran, JUAN THALAMAS LABANDIBAR KALEA URBANIZATZEKO obrak kontratatzea onetsi zuen.\n2015eko martxoaren 11n egindako bilkuran, aipatutako lan horiek CONSTRUCCIONES OTEGUI-GAZTAÑAGA SL enpresari esleitzea onetsi zen.\nObrak amaitu zirenean, Tokiko Gobernu Batzarrak 2015eko abuztuaren 19an onetsi zuen Juan Thalamas Labandibar kalea urbanizatzeko obren amaierako ziurtagiria.\nIrisgarritasun eta segurtasun arazoak jabetza pribatuko guneetako espaloi eta eskaileretan: Espaloi puskatu eta hondatuak (adibide hauek jartzen dira: BMrako sarrera, Auzo Elkartearen lokalaren parean Lastaola Postetxerako sarbideko baranda, edo kale horretara bertara bide-zorra duen denden ondoko kalezulo pribatutik sartzeko bidean barandarik ez egotea. Faisaien irla garbitzeko eskatzen da sasiz garbitzeko\nAzaldutako arazo guztien azterketa sakona egiten ari da, inplikatuta dauden jabeei beharrezkoak diren eskaerak egitearren.\nBehobiako BM kokatzen deneko zentro komertziala jabetza pribatua da eta gune honetan dauden pasabideak elementu komunetan sartzen dira. Bestalde, ez dago inon jasota partzela horretan zortasun publikorik dagoenik.\nEraikinaren kontserbazio egoera txarra denez, Hirigintza Arlotik errekerimendu bat egin zitzaien lokaletako jabeei, solte zeuden plakazko estaldurak eta elementu arriskutsuak konpontzeko eta ingurua berriztatzeko.\nHorren ondoren, egiaztatu da konpontze lan batzuk egin zirela.\nFaisaien irla garbitzeko eskatzen da sasiz garbitzeko\nUdalak dagokion bezala betetzen du urtero Frantziarekin dagoen hitzarmenean urte erdiko aldian dagokion egitekoarekin.\nUdalaren Lorategi Kontratak dagokion prebentziozko mantentze-lana eta ezohizko sastraka-kentzeak egin ditu.\nLastaola Postetxea kalean sasiak ateratzen dira kalera lursail pribatuetatik eta horiek moztu egin behar dira.\nEgoera aztertuko da eta ikusiko da ea beharrezkoa den errekerimendu bat egitea.\nClub Frontera ondoko baserrietan eragina duten hainbat arazo daude:\n- Baserrietarako bidea kaskotan itxita daude kamioiak direla eta. Aparkatzeko marra jarraia ez da islatzen.\n-\tTailerren atzeko aldean argi gutxi dago.\n-\tClubaren ondoan zulo handi bat dago.\n- Ikusteko ispilua eta STOP seinalea desagertu dira.\nJarduketa bat planteatu diren arazoei konponbide bat emateko.\nToki horretako zoladura konpondu da eta laster seinaleztapen horizontala egingo da, irteera markatuko da landa bidetik Neumáticos Anaka enpresaren parean dagoen zerbitzu bidera. Gainera, irteera pibot batzuekin mugatuko da eta, ikusgarri eta bereizita geratu dadila, zoladura gelditzeko eta aparkatzeko debekuarekin markatuko da zoladura. Pabiloien atzeko bidetik doan eta Botenea baserritik jaisten den bidearen arteko bidegurutzea ere seinaleztatuko da, eta Stop seinale bertikala eta ispilua ezarriko dira berriro. Pabiloien atzeko bidearen argiztapenari dagokionez, adierazi behar da landa bide horietan ez dagoela argiztapenik, eta bide hori landa bide baten zatitzat hartzen dela. Gainera, bidetik hurbil ez dago udaleko argiztapenik, eta hori dela eta alde batera geratzen da bide hori argitzeko aukera.\nLastaola kalean, futbol zelaiaren parean dagoen kusgarritasuna errazteko ispilu hautsia (kristala falta zaio) konpondu behar da.\nErabilera pribatuko ispilua. Bere erabiltzaileei dagokie hura zaintzea\nZaborrak Endarlatsa kalean, Foru Aldundiaren lursailetan autopistaren ondoan kokatuta dauden pertsonek sortuak. Txingudiko Zerbitzuek ondo erantzun diete garbitzeko egin zaizkien eskaerei, baina arazoa berriz sortzen da.\nGizarte Ongizate arloak kudeatuko du, toki horretan kokatuta dauden pertsonek sortutako arazoei irtenbidea emateko.\nUdaltzaingoak esku-hartzen du (16.307/2012 partea) eta zera erabakitzen du:\n-\tGizarte Ongizate Arloari eskaera egitea, ea txabolan bizi diren pertsonek laguntza jasotzeko biderik ba ote duten.\n- Mugikortasun, Bide Publiko eta Obretako arloari egin zaio eskaria, Udal eta Foru Aldundiaren jabetzako lurretan dagoen txabola botatzeko.\nCampsa gasonlidegiaren atzeko etxe abandonatu bat estupefaziente biltegi gisa erabiltzen dela jakinarazi da.\nHigiezin horren egoera urbanistikoa aztertuko da, bertan jardutea zilegia den jakiteko.\nSalaketa jaso zuen etxea zein zen jakin ez bada ere, Udalak konpromisoa hartu zuen arrisku eta abandono egoera larriena erakusten zuten eraikinetan jarduera puntualak egiteko Lastaola Postetxearen kale inguruan.\nJarduera horiei dagokienez, adierazi beharra dago Lastaola Postetxearen kaleko 9 eta 11 zenbakian dagoen etxeak zeukan aurri eta abandono egoera ikusita, hirigintzako espediente bat tramitatu zela aipatu eraikina eraisteko. Beharrezko tramiteak beteta, 2013ko ekainaren 5ean Udal Gobernu Batzarrak beharrezko baimena eman zuen eta, ondoren, eraisteko obrak egin ziren.\nAspaldiko eskaera (2004) pista polibalenteak egiteko pilotalekuaren ondoan.\nHirigintza Plangintzan futbol zelai bat birkokatzeko aukera ikusi da.\nKirol ekipamendua egiteko proposamena sartu da Irungo Hiri Azterlan Plan Nagusiko 8.2.07 GAZTELU eremuan.\nAspaldiko eskavera (2004) auzoko Bizilagunen Elkarteko egoitza sozialerako\nBideragarritasuna orain bakarrik auzoan egingo diren hainbat hirigintza garapenen mendean dago.\nGizarte ekipamendua egiteko proposamena Irungo Hiri Azterlan Plan Nagusiko 8.3.04 LASTAOLA POSTETXEA sartu da eremuan.\nGasolio isurketak egin dira ZAISA 3tik Bidasoara doan errekastoan. Baliteke ZAISA 3ko biribilgunetako kamioiek nahigabe eragindako galerak direla eta.\nKausei buruzko azterlan bat egitea eta konponbideak bilatzea.\nLehendabizi, Urjauzi kalearen ondoan dagoen errekastoan izandako salaketen ondorioz bere garaian kontrolak eta jarduketa sistematikoak egin ziren beren jatorria aztertzeko; hala ere ez zen aurkitu isurketen iturri zehatzik. Dena den, eta izan litezkeen kutsadura isurketak prebenitzeko, koipeak bereizteko kutxatila bat egin zen, garraio plataformetatik eta Hizkuntza Eskola Ofizialaren ondoan dagoen aparkalekuko euri-uren sarearen amaieran dago kokatua. Era berean, aipatutako kutxatila bereizgarria aztertzeko eta aldiro mantentzeko lana esleitu zen. Era berean, kutsadura mota honek duen berezitasuna komentatu da, alegia erregaiaren oso kopuru txikiekin eragina oso deigarria da mota horretako orban bat urtean oso erraz zabaltzen delako eta erregaiek usainari buruz duten lurrunkortasuna handia delako. Era berean, kontrolik gabe egiten diren isurketak zailak dira antzematen jatorri askotakoak izan ahal direlako. Horiek horrela, hasi da pentsatzen gune horretatik pasatzen diren kamioien galerak izatea. Bakarrik erantsi ahal da Hirigintza eta Ingurumen Arloak isurketei buruzko salaketa egin behar den aztertzen jarraituko duela, egokiak diren neurriak hartzeko asmoz.\nZikinkeria Behobia eta Punttak lotzen dituen bidegorria, bereziki ZAISAren atzealdean.\nEgoeraren berri emango zaie Txingudiko Zerbitzuei.\nUdalaren Lorategi Kotratak egin zuen sastraka kentzea 2012ko abuztua eta iraila artean.\nOso era positiboan baloratu da Guardia Gorputza eraikinaren ingurua berriro urbanizatzea eta hori hondatzen ez jarraitzeko eskatu da.\nGutxienez erailika garbitzea eta txukuntzea kontserbatzeko den ondasun historikoa den aldetik, erabilera publikoren bat emanez.\n“Behobiako antzinako aduana zaharberritzeko” proiektua idatzi da. Azterlan bat egiten ari da tamaina gutxiagoko esku-hartze bat egiteko.\nZAISA 3ren inpaktu bisuala arintzea Blaia eta Gazteluzar lotzen duen bideko zuhaitzak aldatuz.\nErrepidearen konponketa egitea aurreikusten da eta aldi berean ZAISA IIIrako bidea berriro erabili ahalko da, irristatze arazoa konpondu eta gero.\nDarío de Regoyos kaleko 19. zenbakiarena urreko bihurgunearen arriskua. Aldi berean bi auto ez dira sartzen eta are gutxiago autobus bat pasatzen denean. Aparkaleku plazaren bat kentzea planteatzen da segurtasuna areagotzeko.\nAzterlana egin da.\nHorren arabera, 10 aparkaleku kentzen da; beraz, ez da egokia hori egitea.\nZAISA 3tik kanposantura doan errepidea zabalduko da (ertzak arriskutsuak dira)\n2014ko maiatzaren eta ekainaren artean egin dira Ernautenearako bidearen konponketa, dagoen galtzada ahal den neurrian zabalduz.


agurain Archives - 97.0 Irrati Librea\nPosts Tagged “agurain”\nDantzan jartzeko musikarekin abiatu dugu bidegorritik irratsaioa. Gure sintoniaren egile den Joseba Tapia trikitilariak bere “triki metal” proposamena erakutsi digu, eta Tranpaldo zuzeneko diskoari buruz mintzatu gara berarekin. Urte asko eskenatoki gainean eta esperientzia eta aurrera jarraitzeko gogoa eta umorea ez du falta trikitalariak. DUPLA ikusentzunezko proposamen bizia Aguraingoak dira Dupla bikotekoak. Soinua, argia,…\nInterviews, Radio shows #bidegorritik , agurain , diskoak , DUPLA , joseba tapia , Music , trap , trikitrixa , usurbil


Tour honek zentzumenetan oinarritutako esperientzia enogastronomiko bat proposatzen du. Gure txakolinen eta bere mahastien gustuaz gozatuko dugu, ingurune eta paisaia paregabean. Ardo zuri honen sekretuak ezagutuko ditugu bertako produktuekin egindako hamaiketako baten laguntzarekin.\nEguna borobiltzeko eta "txotx" errituala jarraiki, euskal sagardotegi batean, menu tradizional bat jango duzu.\nElkargunea: Txakolindegia eta Sagardotegia konfirmatzen direnean.\nOrdutegia: Ostiralak eta larunbatak 11:00 ordutan. Beste ordutegi baterako galdetu.\nIraupena: Bisita gidatuaren iraupena ordu batekoa da. Eta sagardotegiko otordua 3 ordukoa.\nOndorengo zerbitzuak aukeratu daitezke eta "Txakolindegia eta sagardotegi menua" proposamenera gehitu:\nZerbitzu osagarri hauek oinarrizko proposamenaren gain kostu gehigarri bat dute. Egutegian adierazten diran pausuak jarraituz aurrekontua eskatu daiteke.


Tren geltokien itxieraren aurrean, mobilizazioak - - Guaixe.eus\nSakana Trenaren Alde\nTren geltokien itxieraren aurrean, mobilizazioak\nSakana Trenaren Alde 2020-01-17 08:06\nUrte hasierarekin, Nafarroan hiriburuetatik kanpo geratzen ziren azken tren geltokien leihatilen itxieraren berria izan dugu, hau da, Castejon, Tafalla eta Altsasukoak. Trenak gure erkidegoan dagoeneko murrizketa ugari jaso baditu ere, beste batekin datoz oraingoan, Abiadura Handiko Trena azkenik eraikiko balitz zain dugunaren isla delarik: tren arruntaren behin betiko bukaera.\nHauxe baita AHT martxan dagoen beste erkidego batzuetan gertatzen ari dena, ibilbide luzeko eta eskualdeko zerbitzu guztiak AHTrekin ordezkatzen dituztela, eta betiko trenbidea bakarrik merkantziak eta aldiriko trenak igarotzeko uzten dituztela, eta hori mantentzen dituztenean... Era horretan, bukaera ematen zaio lurraldeak lotzeko garrantzitsua den zerbitzu bati, baita garraio mota jasangarriagoa eta ingurumen-inpaktu gutxiagokoa erabiltzeko aukerari ere.\nTrenaren bidezko garraiorako uzten duten aukera bakarra AHTkoa da. Lur tona askoren mugimendua eta tunel eta biaduktu anitzen eraikitzea eskatzen duen proiektua, hots, izugarrizko ingurumen-inpaktukoa, gure lurraldeetan lubaki berria sortaraziz. Hori gutxi balitz, eraman behar duen abiadura lortzeko energia kontsumo askoz handiagoa behar du.\nHonenbestez, AHTren aurkako mugimenduak azpiegitura honen inposizioan beste pausu bat den albiste honekin gure arrangura adierazten dugu. Tren arruntari dagokion murrizketa hauen atzean dagoena, garraio eredu kutsagarri, ingurugiroarekiko suntsitzailea eta ekonomikoki jasanezina denaren inposizioa baita. Horregatik guztiagatik, gizarteari tren arrunta defendatzeko eta AHTren aurka borrokatzeko antolatzen diren mobilizazio guztietan parte hartzeko deia egiten diogu, adibidez urtarril bukaeran eta otsailean plataformak egingo dituenak.


Idazlea/Escritora: Alexander Martínez Iturria\nIlustratzailea/Ilustradora: Erika Valero Alzaga\nFutbol zelaitik aldagelara burumakur doa Joseba. Oinak lurretik altxatzeko indarrik gabe dabil, kideen kezka eta harridura begiraden zama sumaturik. Zeren bere altura eta sorbalda zabalarekin kontrakoa dirudien arren gizon alai eta lasaia da Joseba, edozein arazo broma batekin estaltzeko gai den horietarikoa. Agian horregatik sarrera gogor baten ondoren taldekideari emandako ostikoa ez zuen inork espero.\nZelaiaren zalaparta atzean geratu da jada, isiltasuna da nagusi aldagelan. Ez Josebaren buruan. Zeozer iluna nabari du gatibu, negar egiteko gogoak haziz doaz bere barnean. Baina inork ez dio negar egiten irakatsi. Mututako garrasi bat atera da bere eztarritik, amorruak ostiko bat jo dio ateari. Ur hotzarekin saiatu da sentimendu guzti hauek apaltzen, desagerrarazten, inoiz berriro azaleratuko ez diren leku batean ezkutatzen. Baina dardarka dago dutxaren azpian, ezinegona nabari du bere barrenean, urdailean ehunka tximeleta dauzka kanpora atera nahian.\nTximeleten irudiak lasaitu egin du istant batez, zuhaitz handi baten barnean ikusi ditu dantzan. Beraien hegaldia jarraituz 15 urte atzera egin ditu Josebak, ikastolako pupitrera eraman dute beste behin, bere irakaslearen ahotsa garbi ailegatzen da bere belarrietara. “Gaur modu berezi batean amaitu nahi nuke klasea, nik neuk idatzitako ipuin bat konpartitu nahi dut zuekin.\nPandorako lurralde urrunean bada Teku izeneko arbola. Egun osoko ibilaldia behar da enborrari itzulia emateko eta bere azken adarrak hodeiak orrazteko gai dira. Udako egun beroetan bere hosto xaloek Tekuko herritarrei itzala ematen diete, eta neguko gau luzeetan ezkur gozoak. Bertan zizare, labezomorro eta sugeak aurki daitezke, baina pinpilinpauxak dira jaun eta jabe. Beste animaliatxoak egunero zuhaitzetik kanpora doazen bitartean janari bila pinpilinpauxek Teku barruan geratzea besterik ez dute sitsak erasoan badatoz hegan hasi eta beraien kolore argitsuekin hauek uxatzeko.\nArbolaren funtzionamendua egokia dela dirudi, denek dute jatekoa eta denak bizi dira seguru. Txingurri, armiarma eta matxinsaltoak konforme daude egiturarekin, baina sugandilek adibidez aspaldian erakutsi zuten beraien desadostasuna. Ez dute gogoko beti janari bila joan behar izatea, eta beraien borrokan kilker, erle eta barraskiloak ere batu dituzte. Pinpilinpauxek ordea ez diete eskaerei kasu handirik egiten, arazotik kanpo ikusten dute beraien burua. Azkenfinean erosoa da haien bizitza, nahiago dute ezer ez egin eta berdin jarraitu.\nBaina badira hil aurretik bizitzaren gogoeta egiten duten tximeleta batzuk ere. Beraien egun guztiak zuhaitzean ezer egin gabe pasa ondoren damutu egiten dira erleekin lore koloretsuetan dantzan ibili ez izanaz, edota zapoekin ibaian euli bila, edota txingurriekin mendian exkursioan. Bizitzaren azkenean daudenean konturatzen dira ez direla sekulan zuhaitzetik atera, bizitza osoa igaro dutela preso.”\nUr hotza ixterakoan entzun ditu Josebak taldekideen pausuak lehenengo, beraien algarak gero. Bere nerabezaroko irudietariko bat izan da beti hura, bere irakaslea ipuina irakurtzen bukatu bezain pronto, klasearen aurrean negar egiteko kemena eduki zuen gizona. Ez zuen inoiz ulertu zergatia, baina orain argi ikus dezake hegan egin ezin duten tximeleta guztiak gutxika-gutxika hil egiten direla. Irakasleak aspaldian luzatutako eskuari heldu eta zutitzeko indarra aurkitu du.\nGelditu egin dira taldekideak aldagelan sartzerakoan, Joseba berriz ikustean, bere kristalezko begiradaz jabetzean. Denak zain geratu dira, mutu, honen erantzunaren zain. Ezer esan gabe ostikoa eman dion jokalariarengana zuzendu da. Lasai, pauso bakoitzean oinak poliki altxatuz, seguru. Honek, dudati, atzerapausoa eman du. Talde osoaren aurrean, Josebak burua altxatu eta inork inoiz entzun ez duen ahotsaz hasi zaio hizketan. “Sentitzen dut, sentitzen dut benetan. Ez da aitzaki, baina egun gogorrak dira niretzat. Ama… ama gaixo daukat ospitalean”. Ozen arnasa hartu du jarraitu aurretik, baina hitzak jada esfortzurik gabe atera dira bere ahotik. “Oso beldurtuta nago”.\nIsiltasuna gailendu da aldagelan. Bare dagoen lakuan erortzen diren euri tantak bezala, takoen soinuak hautsi du azkenik isiltasuna, jokalariek Joseba gutxika-gutxika inguratzen duten bitartean. Azkenik, begiradak eskatutako besarkada itzuli dio kideak. Gogor estutu dira bi gizonak taldearen begiradapean.\nJosebaren barrenean gatibu egondako ehunka malko hegaka egin dute ihes.\nWebgune hontako edukia Creative Commons Aitortu-EzKomertziala-PartekatuBerdin 4.0 Nazioartekoa Baimen baten mende dago.


Harribilek antolatuta, Herribil - Orio - Karkara.eus\nHarribilek antolatuta, Herribil\nKarkara 2015-12-18 10:44\nOstiralean, gaur, 22:00etan, Herribil dantza emanaldia izango da Harribil Dantza Taldearen eskutik. Aurtengoa Herribil ekitaldiaren 11. edizioa izango da. Karela kiroldegian izango da saioa.\nGabonetako oporrak hartu berritan, urtero-urtero, Herribil emanaldia izaten da. Esan daiteke, dantza emanaldi herrikoiarekin eman izan zaiela, sarritan, hasiera, Gabonei. Aurten ere horrela izango da, abenduaren 18an izango baita emanaldia, 22:00etan, Karelan.\nGabonak hasi baino lehen, gabon giroko ekitaldia izango da, beraz. Danbolin musika eskolako ikasleek, Talai Mendi elkarteko dantzariek, Salatxo abesbatzak eta Harribil dantza-taldeak hartuko dute parte emanaldian. Sarrera doakoa izango da, ohi bezala.


NOLA GUTXITUZ HAZI. Antso Indartsutik Antso Jakitunera - Helduak Adi\n24/06/2022 22/06/2022 Egilea Xabier Garagorri Yarza\nZahartzaroan “bizitza betea” izateko prestakuntza\nArgi dago urteak igaro ahala zahartze biologikoa gertatzen dela, eta, horren ondorioz, gorputzaren bizitasuna gutxitu egiten dela eta hauskortasuna areagotzen dela. Era berean, egia da zahartze biologikoak eragina duela pertzepzio sentsorialaren murrizketan eta funtzio kognitiboetan eragiten duen garunaren galera neuronalean.\nIkerketa batzuen arabera, zahartze kognitiboan eragina duten faktoreen artean, % 25 narriadura biologikoarekin lotuta dago eta % 75 faktore psikologikoekin eta ingurumenarekin. Kasu bakoitzean ehunekoak aldatuko diren arren, kasu guztietan, neurri handiagoan edo txikiagoan, subjektuak ingurunearekin duen interakzioaren mende dago. Beraz, faktore biologikoek baldintzatzen dute, baina psikologikoak eta ingurumenekoak erabakigarriagoak izan daitezke. Era berean, esan daiteke gorputzaren osasuna ekartzen duten faktore biologikoak, faktore psikologikoek eta ingurumenekoek baldintzatzen dutela. Ontzi komunikatzaileak dira.\nBizitzaren legea da, nahiz eta batzuek iragartzen duten gizakiek laster gaindituko dutela heriotza. Diotenez, banku-kontu onbideratu bat duenak hilezkortasunera iristeko aukera handia izango du. Ez dakigu zer gertatuko den, baina hori gertatzen den bitartean, gertatzen bada eta interesatzen bada, zahartzaroaren erronketako bat da, ahal dela, funtzio kognitiboei ere eragiten dien zahartze biologikoaren prozesuaren ondorioak lasaitasunez onartzea eta, ahal bada, jakinduriaz etekina ateratzea.\nBeste era batera esanda, nola jarraitu hazten urritzerakoan. Nola jarraitu bizitza betearen bila, hau da, gaitasun pertsonalak ahalik eta gehien garatzen, eta oinarrizko premia pertsonalak eta sozialak asetzen, bakoitzaren egoera berezia eta mugak eta testuinguruaren baldintzek eta baliabideek eskaintzen dituzten aukerak kontuan hartuta.\nAldagai asko dago jokoan, hazten jarraitzeko erronkan, zahartzaroan bizitza betea lortzeko ahaleginean jarraitzeko erronkan, adinaren berezko urripenak eta mugak onartuz. Prozesu hori kudeatzeko funtsezko gaietako bat bizitzarako oinarrizko premiatzat hartzen direnak ulertzeko modua da.\nOngizate-estatuaren ereduetatik, zahartze aktibo eta osasungarriaren paradigma garatzen duten hainbat proposamenetatik eta Europar Batasunaren Zahartze Aktiboaren eta Nazio Batuen Giza Garapenaren indizeetatik jasotzen diren premien eta zerbitzuen esparruek lehentasuna, eta ia esklusiba, dute biziraupen-premiak (behar ekonomikoak, osasuna, hezkuntza, segurtasuna eta babesa).\nAlternatiba gisa planteatzen den “bizitza betearen” ikuspegitik, ulertzen da oinarrizko premiak ez direla biziraupen-beharretara mugatzen, baizik eta kalte larri eta iraunkorra eragiten duten eta pertsonen eta gizarte osoaren bizitza betea garatzeko aukera ematen duten guztiak sartzen direla. Bizitza betearen ikuspegitik bizitzarako beharrezkotzat jotzen diren oinarrizko premiak honako hauek dira: beharrizan fisiologikoak, motorrak eta osasunekoak; askatasun-, segurtasun- eta babes-premiak; ezagutza-premiak, naturaren zaintza eta teknologiaren erabilera; premia afektiboak, sozialak eta komunitarioak; premia ludikoak, estetikoak eta artistikoak; bizitzari zentzua emateko beharra.\nGizarte batek porrot egiten du bizitzarako oinarrizko behar guztiak asetzeko aukeren atalasea bermatzen ez badu, ez bizirauteko oinarrizko premiak bakarrik. Baina ongizate pertsonalerako, inguruneko baldintzez gain, inguruneko baliabideak modu egokian erabiltzeko gaitasunak ere behar dira. Baliabideak eta gaitasunen garapena elkarrekin planteatu beharko litzatekeen binomioa da, baina normalean disoziatuta egoten dira. Gizarte baten aberastasun handiena bertako jendearengan dago, eta prestakuntza da pertsonen gaitasunen garapena ziurtatzeko bide nagusia.\nEz dago “bizitza betea” abstraktu bat, “bizitza betea” zehatz eta mugatuak baizik, betiere bizitzan zehar eraiki ditugun bizi-ibilbideen aniztasunak, inguruneko baliabideek eta pertsona bakoitzaren gaitasunek baldintzatuta. Beraz, hauskortasun- eta mendetasun-egoeran dagoen pertsona baten bizitza beteaz hitz egin daiteke, eskura dauden baliabide pertsonal, material eta funtzionalak behar bezala erabiltzen dituen heinean eta bere gaitasunak ahalik eta gehien garatzen dituen heinean. Bizitzarako oinarrizko premiak asetzeko behar diren baliabideen eta gaitasunen proposamena erreferente ireki gisa ulertu behar da, aukerak ematen dituena eta erabaki pertsonalak hartzeko eremua zabaltzen lagun dezakeena.\nUdako Ikastaroen barruan, Helduak-Adi! elkarteak “Ongizateko egoeran sakondu eta errealitate berriak zahartzaroko bizitza betea-ra egokitu” izeneko ikastaroa antolatu du. Prestakuntza da ongizate egoerari laguntzeko garrantzizko alderdi bat. Planteatzen den gaia hau da: nola egokitu prestakuntza-planak adinekoen ongizate pertsonal eta sozialaren bila, bizitza betearen ikuspegitik?\nGaiak garrantzi handia du, zuzenean eragiten baitio biztanleriaren laurdenaren ongizate pertsonal eta sozialari, eta zeharka gizarte osoari. Erronka da nola jarraitu hazten mugen barruan, hazkunde pertsonala modu osagarrian integratuz, bizitzarako oinarrizko premiak eta garapen soziala kontuan hartuz, bakoitzak bere neurrian gizarte-onurarako ekimenetan inplikatuz eta konpromisoa hartuz. Bizi-zikloaren azken etapa zentzuz eta jakinduriaz bizitzeko aukera bat da, garrantzia duen horretan zentratuz eta beharrezkoa ez dena baztertuz.\nKategoriak Albisteak, Vida Plena\nXabier Garagorri Yarza-ren azken mezuak! (dena ikusi)\nNOLA GUTXITUZ HAZI.Antso Indartsutik Antso Jakitunera - 22/06/2022


13 urteko neska indigena bat bortxatu dute Kolonbiako zazpi militarrek\n2021eko urtarrilaren 17a\nGizartea > Generoa > Matxismoa > Indarkeria matxista\nEmbera herri indigenako 13 urteko neskato bat bahitu eta bortxatu zuten Kolonbiako armadako zazpi soldaduk.\n2020ko ekainaren 29a\nEmbera etniako hainbat kidek protesta egin dute azken egunotan. Argazkia: Raul Arboleda (AFP)\nKolonbiako armadako zazpi soldaduk epailearen aurrean aitortu dute Embera etnia indigenako 13 urteko neskatoa bortxatu dutela. Ekainaren 21ean desagertu zen Santa Cecilia herrian, Kolonbiako iparraldean, neskatoa bahitu eta bortxatu egin zuten baserri batean, Kolonbiako Armadako San Mateo batailoiko zazpi kidek. Hurrengo egunean aurkitu zuten neska gertuko eskola batean.\nZazpi militarretatik seiri bortxaketa egotzi diete, eta zazpigarrenari konplize izatea. Kasuak sumina eragin du herrialdean eta familiak eta buruzagi indigenek justizia eskatu dute. Ivan Duque presidenteak eta Francisco Barbosa fiskal nagusiak egileekin “malgutasunik ez dutela izango” adierazi dute.\n"Badakigu ez dela gai isolatua, egiturazkoa baizik", esan du Aida Quilcue Kolonbiako Erakunde Nazionaleko giza eskubideen aholkulariak. Kolonbiako Indigenen Erakundeko kide Armando Valbuenak adierazi duenez, Embera, wayu edo afrokolonbiarren komunitateetan bizi diren adingabeek, soldaduen jazarpena ez ezik, paramilitarrena ere sufritu behar izaten dute. Kolonbian bi milioi indigena inguru bizi dira, 115 etniatan banatuta.\nMarta Lucía Ramírez Kolonbiako presidenteordeak prozesu judizial azkarra eskatu zuen ostegunean: "Kolonbiak errukigabea izan behar du adingabeen, nerabeen eta emakumeen sexu-abusuekin".\nMafe Carrascal Bogotako ekintzaile batek The Guardian egunkariari adierazi dionez, “militarren ankerkeria sistematikoa da, eta beren entrenamendua aldatzen ez bada, giza eskubideak babesteko formazio seriorik ez badute, horrelako krimenak errepikatuko dira”.\nPasa den astean Kolonbiako kongresuak ume-bortxatzaile eta -hiltzaileentzako biziarteko kartzela-zigorra onartu zuen. Hala ere, lege berria ezingo zaie aplikatu zazpi soldadu hauei, oraindik ez baita indarrean sartu.\nDatu ofizialen arabera, iaz Kolonbian 22.000 adingabe baino gehiago izan ziren sexu-delituen eta hilketen biktima.\n"Emakumearen aurkako indarkeria-ekintza bakoitzaren bidez marraz daitekeen lerro bat dago, soldadu batek, polizia batek, gizon aberats batek edo beste modu batera egindakoa: eta ildo hori botere-abusua da, ukatzeko gorputza askatasunez bizitzeko emakumeen eskubidea", esan du Olga Amparo Sánchez Emakumearen Etxeko zuzendariak. "Emakumeen bizitzak ez du baliorik herrialde honetan".\nKanal hauetan artxibatua: Indarkeria matxista | Estaturik gabeko nazioak | Kolonbia\nIndarkeria matxista kanaletik interesatuko zaizu...\nTrumpista tranpatiak: entzun, klik, klak, kluk...\nLau preso gehiago hurbilduko dituzte Euskal Herrira\nWikipediaren 20 urteak: euskarazko bertsioaz harro egoteko aukera\nKataluniako hauteskundeak maiatzaren 30era atzeratuko dira\nNafarroako Auzitegi Nagusiak atzera bota du terrazetan erretzea debekatzen duen neurria


XX. mendeko Bilbo, Nicolas Martinez Ortizen begietan - GARA\nXX. mendeko Bilbo, Nicolas Martinez Ortizen begietan\nNicolas Martinez Ortiz bilbotar margolariaren jaiotzaren mendeurrena ospatu eta bere obra gogorarazita, erakusketa antolatu du Arte Ederretako Museoak Bilboko Udalarekin batera. Bertan, artistaren 151 obra izango dira. Horien bitartez, atzera begiratu bat egin eta XX. mendeko Bilbo berreskuratzeko aukera izango da.\nAtzo arratsaldean ireki zituen Nicolas Martinez Ortiz zenari eskainitako erakusketaren ateak Bilboko Arte Ederretako Museoak. Urriaren 28a bitarte, margolari bilbotarraren jaiotzaren mendeurrena baliatu eta 151 artelan jarri dituzte ikusgai, kronologikoki olio-pinturak, marrazkiak, grabatuak eta akuarelak biltzen dituena.\n1907ko otsailaren 3an Bilboko erdigunean jaioa, txikitatik erakutsi zuen arteetarako zaletasuna Nicolasek. Hamar urte baino ez zituela hasi zen Atxuri auzoko Arte eta Ofizioen Eskolan. Bertan ikasi zuen aurrenekoz marrazten eta margotzen. Litografia, berriz, aitaren tailerrean ikasi zuen.\nArtista gaztearen trebetasunak Parisera eraman zuen 1924an ikasketak biribiltzera, Udalak lehenengoz eta Bilboko Aurrezki Kutxak geroago emandako diru laguntzarekin. Parisen Durriok babestu zuen eta Grande Chaumiere akademian matrikulatu zen.\nJaioterrira itzuli eta lanean jarraitu zuen. 30eko hamarkadan lehiaketa ugaritan parte hartu zuen eta tartean Arteta, Aranoa eta Urrutia lagun ospetsuekin elkarlanak egin. 1935ean Lucia Gisasola Azkargortarekin ezkondu zen eta gerra aurretik Euskal Artisten Elkarteko idazkari izendatu zuten. Gerra ostean, kartzelatu zuten.\n1969a arte lanik pertsonalenak garatzeko tartea hartu zuen eta giro artistikoetatik kanpo izan zuen bere burua. Berriro erakusketetan parte hartzen hasi zen gero eta arrakasta erdietsi zuen. 1986an Euskal Artisten Elkarteak omenaldia egin zion bost urte geroago zendu zen margolari bilbotarrari.\nBesteren artean, Madrilgo Arte Garaikideko Museoan, Toledoko Arte Figuratibokoan eta Arabako Arte Ederretakoan daude Nicolas Martinez Ortizen lanak, Bilboko Arte Ederretako museoan daudenez aparte.\nGaraiko estilo kubista garatu zuen margolariak, kolore alaiekin. Ezaguna du oso egindako ohiturazko lana. Bilboko kale eta paisaiak margotu zituen ¯kale, eliza eta labeak¯, erromeria eta dantzaldiak, baita Bizkaiko kostaldeko arrantzale giroa ere, Elantxobe, Algorta edo Ondarroakoa.\nAfixagile legez nabarmendu zen Nicolas, eta makina bat lehiaketatan parte hartu. Bilboko zezenketetarako, aberri egunerako, jaietako zein txirrindulari biretako kartelak egin zituen, estilo pertsonal ezaguterrazarekin oro ere. Bereak ditu 36ko Gerrak eztanda egin aurrean Euskadiko Gobernuak jaulki zituen billeteen marrazkiak ere bai.\nErakusketa berri honek, beraz, egunotan aukera paregabea eskaintzen digu hogeigarren mendeko Bilbo eta Bizkaiko giroa ezagutzeko, Nicolas Martinez Ortiz margolariaren begietan islatuta.\nBilboko Arte Ederretako Museoak eta Bilboko Udalak margolariaren familiari erakusketa antolatzeko emandako laguntza eskertu nahi izan zioten atzokoan. Azken horien izenean alabak hartu zuen hitza, hunkiturik aita bertan jaioa zela eta Bilbo bihotzean zeramala gogorarazteko. Urri osoan luzatuko den erakusketa monografikoaz gain, Bilboko Udalak, Iñaki Azkuna alkatea buru duenak, plaka oroigarria jarri zuen atzo eguerdiko hamabietan euripean, Colon de Larreategi kaleko hamazazpigarren atarian, margolariaren jaiotetxe izandakoan.\nJose Ramon Sainz Morquillas, epaitegietara\nBilboko Arte Eder Museoak, bestalde, salaketa jarri dio Jose Ramon Sainz Morquillas artista euskaldunari, «Morquillas L´air du Temps» erakusketa burutzeko sinatutako hitzarmena bete ez duelakoan. Museoa ez omen dago prest adostutakotik %35 garestitu den aurrekontuari erantzuteko. 2006ko irailetik hiru atzerapen izan ostean bertan behera utzi dute erakusketa eta pinakotekak 111.ooo euro eskatzen dizkio orain eskultoreari, prestaketetan gastatutako diruaren ordainetan.\nMorquillas, bere aldetik, Museoarekin haserre agertu da eta bere aurka esandakoak ukatu ditu.


Ganaduzaleen jardunari aitortza bat eman guran, haien lana eskertuz - Aramaio - Goiena.eus\nEneko Azurmendi 2017-09-21 20:42\nGanadua, Aramaioko larreetan.\nHAZI fundazioak Life Oreka Mendian izeneko proiektua martxan du iaztik, mendiko larreen kontserbaziorako estrategia bat garatzea helburu duena; orain, Aramaioko Udalak bat egin du ekimenarekin, eta hainbat ekintza abian jarri ditu dagoeneko.\nEusko Jaurlaritzak HAZI fundazioaren bitartez zuzendutako proiektua da Life Oreka Mendian, Europar Batasunak diruz laguntzen duena.\nEsan moduan, mendiko larreen eta mendiko garanduaren arteko oreka bilatzea da proiektu honen helburua. "Europar Batasunetik datoz neurri batzuk larreei eta larreetan lan egiten duten ganaduzaleei balore bat emango dietenak. Azken finean, mendia eta ganadua balorean jartzen duen proiektua da", adierazi du Aitor Larrañagak, ingurumen teknikariak.\nAramaioko Udalak gaiarekiko interes berezia erakutsi du eta HAZI fundazioarekin bildu ondoren, proiektuarekin bat egitea erabaki du. Hala, ekimenera batu diren beste hainbat udalerritako ordezkariekin batera, Aramaioko ordezkariak ere HAZI fundazioko kideekin batu dira, gaiari lotuta herrian dauden beharrak zeintzuk diren ikusi eta behar horiek nola ase daitezkeen aztertzeko. "Gaia mahai gainean jarri dugu eta egin duguna da adierazi bakoitzak bere lurraldean ganadua ze baldintzatan daukan eta baldintza horiek aztertu ondoren, ikusi nola mantendu edo hobeto daitezkeen baldintza horiek", zehaztu du Larrañagak.\nDiagnostiko hori egin ostean, Aramaion hainbat behar agertu dira, Larrañagaren esanetan. "Larre horiek eta paisaia hori mantentzeko azpiegitura batzuk behar dituzte ganaduzaleek: askak, iturburuak, txabolak, paso kanadarrak eta abar. Horiek dira behar garrantzitsuenak".\nBehar horien jakinaren gainean dago HAZI fundazioa. "Guk gure beharrak detektatuta ditugu eta dagoeneko helarazi dizkiogu fundazioari. Espero dugu banaketa justu bat egingo duela laguntzarekin, proiektuak martxan jartzeko aukera izan dezagun".\nOraingoz, proiektu bat aurrera eraman da, izan ere, Europak babestutako larre habitatak aztertzeko lau kaiola ipini dira Arangion. Kaiola hauekin, larreetan hazten diren belar espezie ezberdinen azterketa egingo da, zein produkzio duten ikusteko.\nEuropar Batasunak lau urtez lagunduko du egitasmo hau. Hala ere, diruari baino, ganaduzaleen arteko elkarlanari eman nahi izan dio garrantzia ingurumen teknikariak. "Lau urtetan behar berriak agertuko dira. Dagoeneko elkarlan bat hasi dugu eta horrek bere fruituak emango ditu, diruaz aparte".\n"Urteetan egindako lan bati aitortza egiten zaio proiektu honen bitartez. Gu mendira joaten garenean, larreak garbi ditugu, dena txukun dago. Gainera, konturatu gara azken urteetan gutxitzen ari dela hori, sasi gehiago dagoela ganadu gutxiago dagoelako. Beraz, honek indar bat ematen die ganaduzaleei, baita esker on bat ere. Nik uste dut honek lanean jarraitzeko indarra ematen diela proiektu honek", azpimarratu du ingurumen teknikariak.


4/2010 ERABAKIA, urtarrilaren 28koa, Nafarroako Ikus-entzunezkoen Kontseiluak hartua, Nafarroako Ikus-entzunezkoen Kontseiluaren 2010eko plantilla organikoa onesten duena. - Nafarroako Aldizkari Ofiziala - Legegintza - VLEX 76760654\n4/2010 ERABAKIA, urtarrilaren 28koa, Nafarroako Ikus-entzunezkoen Kontseiluak hartua, Nafarroako Ikus-entzunezkoen Kontseiluaren 2010eko plantilla organikoa onesten duena.\n2010eko urtarrilaren 28an egindako bilkuran, Nafarroako Ikus-entzunezkoen Kontseiluak hartu zuen honako:\nUztailaren 5eko 18/2001 Foru Legeak Nafarroako ikus-entzunezkoen jarduera arautu eta Nafarroako Ikus-entzunezkoen Kontseilua sortu zuen. Haren 32. artikuluan ezartzen da Nafarroako Ikus-entzunezkoen Kontseiluaren zerbitzuan diharduten langileak Nafarroako administrazio publikoen zerbitzuko langileei aplikatzen zaien legeriaren menpe egonen direla.\nNafarroako Ikus-entzunezkoen Kontseiluaren Estatutu Organiko eta Funtzionamendukoaren 15.2 artikuluan ezarritakoaren arabera, plantilla organikoa onesteko eskumena Osoko Bilkurari dagokio.\n2008ko uztailaren 15ean Foru Gobernuko langileen gastua geldiarazteko onetsi ziren neurrietan Nafarroako Gobernuak jarraitutako ildoarekin bat, proposatu da NIEKeko 2010. urterako plantilla organikoa ekainaren 19ko 55/2008 Erabakiaren ondoren finkaturik gelditu zen bezala onestea, inolako aldaketarik egin gabe.\nHorrenbestez, 2010eko urtarrilaren 28an egindako bilkuran, Nafarroako Ikus-entzunezkoen Kontseiluak hartu zuen honako,\nNafarroako Ikus-entzunezkoen Kontseiluaren 2010eko plantilla organikoa, eranskinean ageri dena, onestea.\nNafarroako Aldizkari Ofizialean argitara dadila agintzea.\nIruñean, 2010eko urtarrilaren 28an.-Kontseiluburua, Ramón Bultó Llevat.


Ugao-Miraballesko Udala - Albisteak\n1 - 5 erakusten (guztira 1058)\nUdalak aisialdiko hamar ikastaro eta tailer antolatu ditu, guztiak COVID19ak eragindako testuingurura egokituak. Urriaren 5ean hasiko dira.\nGimnasioa bi zatitan banatuko da: kardioa eta muskulazioa eta beheko solairuan bizikletak jarriko dira. Ezinbestekoa izango da aldez aurretik erreserba egitea aurrez aurre edota telefonoz, 946 48 06 21 zenbakira deituta.\nIkasturte berria ondo garatzeko asmoz, Udalak ate berri bat jarri du ikastetxeko patioan, eta norabide-seinaleak margotu ditu lurrean, ikasleen sarrera eta irteera antolatzen laguntzeko, gerta daitezkeen jende-pilaketak edo gurutzaketak saihesteko xedez.\nKategoria: Aisia Berdintasuna Emakumea Euskara Garraioak eta zirkulazioa Gazteria Gizabidea Gizarte Ekintza Gizarte-eskubideak Hezkuntza eta irakaskuntza Haurtzaroa Hirigintza Ingurumena Kirolak Kultura Lan Publikorako Eskaintzak Enplegua Lege-zerbitzuak Osasuna Partaidetza Segurtasuna Turismoa Udal aurrekontu parte-hartzaileak Udala Jaiak Etxebizitza Liburutegia Hiri-koloniak Merkataritza


Bilbon euskaraz 2014-10-10 00:00\nUrriaren 18an Plaza Barrian izango dira haurrentzako antzerkia, pastoral ibiltaria, magia, Euskal antzerkiaren gala…\nAdarrots folk taldeak 10. urteurrena ospatzeari ekin deutso\nOrain hamar urte sortu zan Adarrots folk taldea Ezkerraldean. Behar barri bategaz, euren hirugarrena, gura dabe ospatu urtebetzea, Adarraren Hotsa. Nahia egi bihurtzearen bidea disko-bideoagaz. Barikuan, hilak 10, abiatuko dabe birea Gernikako Astran, 20:30ean.\nAutoprodukzinoa da behar barria. Kanta barriez aparte, hamar urteotako historia batzen dauen dokumentala eta 40 orrialdeko liburuxkea daukaz. Promozino birea Gernikan hasi ostean, Portugalete, Santurtzi, Bilbo eta Durangon joko dabe.\nEmonaldi bereziak egingo ditue, dokumental-kontzertu formatua erabiliko dabe. Dokumentala martxan dabilen bitartean guk tarteka hamar ...\nZinebi 56 Nazinoarteko Jaialdiak Kore-Eda zuzendari japoniarrari emongo deutso Ohorezko Mikeldia\nBilboko Zine Dokumental eta Film Laburren Nazinoarteko Jaialdiaren (ZINEBI) 56. edizinoa zemendiaren 14tik 21era izango da eta aurten Hirokazu Kore-Eda zinemagile eta gidoilari japoniarrak jasoko dau Ohorezko Mikeldia, bere filmografiaren originaltasuna, bere filmek dakarren konpromiso humanistea eta egungo zinemearen panoraman dauen esanahi personala eta garrantzitsua autortuz. Ekitaldia zemendiaren 19an izango da, Guggenheim Bilbao museoaren auditorioan, bere Soshite chichi ni naru (Aita nolako, semea halako, 2013) film luzea proiektau aurretik.\nKore-Eda (Tokio, 1962) zinema garaikideko zinemagile handienetakoa da aditu guztien eretxiz ...\nXabier de Felipe bilbotar biolinista gazteak Bartzelonako Palaun debutauko dau\nXabier de Felipe 26 urteko biolinista gazte bilbotarra promesa barriak ezagutarazoteko helburua dauen El Primer Palau ziklo entzutetsuaren barruan, Bartzelonako Musikearen Jauregian debutetako aukeratua izan da. Hitzordua urriaren 23an izango da.\nMusikene Euskal Herriko Goi Mailako Musika Ikastegian biolin karrerea egin ondoren, Berlinera joan zan De Felipe eta han ibili da gradundokoa amaitzen UDK-Berlin kontserbatorioan, Viviane Hagner kontzertista ospetsuagaz.\nAurtengo denporalditik, barriz, titularra da Hamburgoko NDR-Sinfonieorchester orkestrako lehen biolinetan.\nKontuak kontu, urriaren 23ko El Palauko kontzertuan, Arrate Monasterio bere ohiko ...\nBerbaizu Euskara Elkartea 2014-10-09 13:33\nIkasturte hasierarekin batera Berbalagun taldeak berriz ere elkartuko dira Urritik aurrera. Aurreko ikasturtean 8 talde izan genituen Deustuan, ordutegi eta topaleku ezberdinetan. 2014-2015ean talde kopuru hori handitzeaz gain beste erronka bat ere badugu. Berbalagunak Berbaizu euskara elkartera hurbildu eta Deustun … Continue reading →\nThe post Berbalagun taldeak Deustun appeared first on Berbaizu euskara elkartea.\nAtzerriko hizkuntzetako alkarrizketa laguntzaileei harrerea egin deutse\nBizkaie! 2014-10-09 00:00\nArantza Uriarte Hezkuntza sailburuordeak ondoetorria egin deutse 2014-2015 ikasturtean Euskadiko 146 ikastetxetan jardungo daben atzerriko hizkuntzetako alkarrizketa laguntzaileei. 12 herrialdetatik etorriak, Eusko Jaurlaritzeak Lakuan dauen egoitzan alkartu dira guztiak. Batxilergoko eta DBHko ikasleakaz egingo dabe lan gehienbat, baina 146 horreetako batzuk Hizkuntza Eskola Ofizialetan eta Lanbide Heziketako institutuetan be ibiliko dira. Ingeleseko laguntzaileak dira gehienak, eta AEBetatik datoz asko (72 laguntzaile), baina badira britainiarrak (36), australiarrak, zeelandabarritarrak, irlandarrak eta filipinar bat be bai. Frantseseko laguntzaileak Frantziatik heldu dira (12), eta ...\nEkialde Ertaineko soinuak, folka, pop-rocka eta musika garaikidea izango dira 'Poltsiko Musika' programan\nBilboko Udaleko Kultura eta Hezkuntza Sailak, Poltsiko Musika programearen hamargarren edizinoari emongo deutso hasierea barikuan. Ekimenaren helburua, ikus-entzule guztiei hainbat herrialdetako musika joerak erakustea da, bertako taldeen edo gure urian bizi diran kanpoko musikarien eskutik, formatu txikiko kontzertuen bitartez.\nUrrian zehar, Abando – Barrainkuako Udaltegiak, oso estilo anitzetako lau emonaldi jasoko ditu, Ekialde Ertaineko musika herrikoitik hasi eta folk eta pop-rockeraino. Kontzertuak –sarrera librea izango dabe leku guztiak bete arte– urriko bariku guztietarako dagoz programauta (urriaren 10ean, 17an, 24an eta ...\nJaponian ezusteko arrakastea izan dauen Yuimino+ taldea ekarriko dau Zornotzara VIII. Mangamore Jaialdiak\nZornotzara dator atzera be Mangamore, Japoniako kulturaz eta manganimez gozetako eta gehiago jakiteko jardueraz beterik. Programa originalenetako, ludikoenetako eta dibertigarrienetako bat da jaialdi hau, eta milaka bisitari erakarten ditu urtero. Aurten, urriaren 10etik 12ra izango da. Danetara, 90 jardueratik gora programau ditue, mueta guztietakoak, tailerrak zein musika-emonaldiak, lehiaketak, bideojokoak, umeentzako ekintzak eta bestelakoak. Ganera, Zornotzako jaialdiaren maskotea dan Ureshi, ibiliko da kaleetan zehar.\nBarrikuntza lez, Yuimino+ talde japoniarra izango da zapatuan Zelaietan. DJ be jarduten daben eta ...\n‹‹ Aurrekoak 1 2 3 4 ... 1783 1784 1785 1786 1787 1788 1789 1790 ... 2034 2035 2036 2037 Hurrengoak ››


urtean zehar, XI. astea domeka\nZuhaitz zapaldua Neukzutituazoten dot.\nZedro garaiaren adaburutik hartuko dot Neuk ere,\nkimu bat hartuko dot haren adar puntatik,\neta Neuk landatuko dot mendi garai eta bikain batean.\nIsraelgo mendi garaian landatuko dot;\nadarrak zabalduko ditu eta frutua emongo,\nzedro bikain bihurtuko.\nMota guztietako hegaztiak biziko dira bertan\neta habia egingo haren kerizpean.\nBasoko zuhaitz guztiek jakingo dabe\nNik, Jaunak, zuhaitz garaia beheratu\neta txikia goratu egiten dodala,\nzuhaitz hezea ihartu eta iharra hezebarritu.\nNik, Jaunak, esandakoa bete egingo dot.\nR/. Ona da Zuri eskerrak emotea, Jauna.\nBai ederra, Jauna, Zu goratzea\ngoizean zure maitasuna iragartea\neta gauean zure leialtasuna. R/.\n«Zintzoa palmondoa lez garatuko da,\nLibanoko zedroa lez haziko;\ngure Jainkoaren atarietan garatuko da. R/.\nZaharturik ere emongo dau frutua.\nmardul eta gordin iraungo dau,\nJauna zuzena dala iragarteko:\nnire harkaitza, gaiztakeriarik ez dauana». R/.\nAhalegintzen gara Jaunari atsegingarri izaten, bai gorputz honetan, bai gorputz honetatik kanpo.\n2 Ko 5, 6-10\nSenideok: Uste onez beteak gagoz beti, jakinik, gorputz honetan bizi garan bitartean Jaunagandik erbesteratuak gagozala. Sinesmenaren argiak gidatzen gaitu, eta ez ikusten dogunak. Uste onez gagoz, bai, baina gurago geunke gorputz honetatik erbesteratuak izan Jaunagaz bizi izatera joateko.\nEdozelan ere, gorputzean nahiz gorputzetik kanpo, Jaunari atsegingarri izaten ahalegintzen gara; guztiok Kristoren auzitegian agertu behar dogu-eta, nork bere ordaina hartzeko, saria ala zigorra, gorputzean bizi garala egindakoaren arabera.\nHazirik txikiena da eta ortuari guztiak baino handiagoa egiten da.\nAldi haretan, Jesusek esan eutsan jenteari: Jainkoaren erreinua gizonak lurrean hazia ereitean jazo ohi danaren antzekoa da: ha lo nahiz iratzarririk egon, gau eta egun, hazia erne eta hazi egiten da, harek zelan ez dakiala. Lurrak berez emoten dau frutua: lehenengo landarea, gero galburua eta, azkenean, alea galburua betean. Eta garia heltzean, igitaiaz ekiten jako, uztaroa da-eta.\nBeste hau ere esan eutsen: Zeren antzeko dala esango geunke Jainkoaren erreinua? Zein parabolaren bidez adierazo geinke? Mostaza haziaren antzekoa da: lurrean ereitean, hazi guztietan txikiena da; erein eta gero, ostera, gora egiten dau eta beste ortuari guztiak baino handiagoa egiten da; eta hain handiak diranez botaten dituan adarrak, txoriek habia egiten dabe haren kerizpean.\nHolako parabola askoren bidez iragarten eutsen Jesusek mezua, hareek ulertzeko eran. Ez eutsen ezer irakasten parabola bidez izan ezik; baina bere ikasleei, bakarrean, guztien esanahia adierazoten eutsen.


Abokatu eta Legelari Direktorioa. Aurkitu Lege-Laguntza Abokatu\n‘Abokatua izan zen, oso baliagarria aurkituko me perfektua abokatua. Maite dut, izan ere, guztiak ere beren informazioa eskuragarri izan zen niretzat iritzia. Nuke gomendatzen webgune honetan nire lagunak eta familia.’ ‘Abokatua izan zen, oso gonbita eta eraginkorra erantzuten nire bakarrik laguntza eskaera. Egin dute oso sinplea da eta erraz konektatu abokatu bat zen espezializatutako nire kasuan bereziki. Polita da ezagutzen duten denbora bat behar, estresa aurkitzeko abokatu bat kendu eta ordezkatu Abokatua.’ ‘Nire esperientzia izan da, nahiko betetzeko. Oraindik dut benetan finkatu abokatu bat, baina hori da, bakarra delako erabatekoa erantzun nire kontsulta.\nEskerrik asko, beraz, oso elkarrekin jarriz, hala nola sakon bat, kalitate-betetako orri. Naiz gomendatzeko, denek helburu bera baliabideak.’ ‘Gune honetan aurkituko me lagundu eta abokatu bat kontratatu.\nBatzuk lege bulegoak erantzun azkar\nKontratatu dut legelari bulego bat dela me harremanetan jarri gunearen bidez. Gomendatzen dut gune honetan.’ ‘laburki joan zen kalera Abokatu webgunean sartu eta xehetasun batzuk buruzko nire egoera jakin, eta minutu barru jaso nuen, bai deiak, e-posta erantzunak eta, nahiz eta batzuk hitzorduak. Abokatuak eta langileak dira gonbita, profesional eta adeitsua.’ ‘Esperientzia positiboa. Jaso nuen deiak — ondo parekatzen abokatuek ziren profesional eta adeitsu. Nire kezka emanez nire kontaktu informazio pertsonala batzuk txarra-ipurdia datu-basea ziren zorionez gabekoak. Nuke gomendatzen zerbitzua beste batzuk.’ ‘Nire esperientzia erabiliz Abokatu harrigarria izan zen.\nAsko abokatuek erantzun\nEntzun dute, nire egoera, eta, gainera, adierazi zer beren itxaropenak ziren.\nIzan dut erraz aurkituko ahal abokatu bat ezagutu nire beharrak.’\nFREE ONLINE LEGE-AHOLKULARITZA MAILEGU


Saint-Michel-de-Veisse - Wikipedia, entziklopedia askea.\n45° 57′ 06″ N, 2° 03′ 14″ E / 45.9517°N,2.0539°E / 45.9517; 2.0539Koordenatuak: 45° 57′ 06″ N, 2° 03′ 14″ E / 45.9517°N,2.0539°E / 45.9517; 2.0539\nBanize, Blessac, Saint-Marc-à-Frongier, Saint-Sulpice-les-Champs eta Vallière\n84 (%51.9) 78 (%48.1)\nSaint-Michel-de-Veisse (frantsesez eta ofizialki: Saint-Michel-de-Veisse) Okzitaniako udalerri bat da. Administratiboki Frantziako Creuse departamenduan dago, Akitania Berria eskualdean. 2013an 180 biztanle zituen.\n2007an Saint-Michel-de-Veisse udalerrian erroldatutako biztanleak 161 ziren. Familiak 68 ziren, horien artean 28 pertsona bakarrekoak ziren (12 bakarrik bizi ziren gizonak eta 16 bakarrik bizi ziren emakumeak), 20 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 121 etxebizitza zeuden, 73 familiaren etxebizitza nagusia ziren, 33 bigarren erresidentzia ziren eta 15 hutsik zeuden. 118 etxeak ziren eta 3 apartamentuak ziren. 73 etxebizitza nagusietatik 62 bere jabearen bizilekua ziren, 6 alokairuan okupaturik zeuden eta 6 doan lagata zeuden; 2 etxek gela bat zuten, 3 etxek bi zituzten, 13 etxek hiru zituzten, 11 etxek lau zituzten eta 45 etxek bost zituzten. 62 etxek euren parking plaza propioa zuten azpian. 27 etxetan ibilgailu bat zegoen eta 34 etxetan bat baino gehiago zituzten.\nSaint-Michel-de-Veisse udalerriko biztanleria-piramidea 2009an .\n2007an lan egiteko adina zuten pertsonak 100 ziren, horien artean 80 aktiboak ziren eta 20 inaktiboak ziren. 80 pertsona aktiboetatik 71 lanean zeuden (39 gizon eta 32 emakume) eta 9 langabezian zeuden (2 gizon eta 7 emakume). 20 pertsona inaktiboetatik 7 erretiraturik zeuden, 8 ikasten zeuden eta 5 "bestelako inaktibo" gisa sailkaturik zeuden.\n2009an Saint-Michel-de-Veisse udalerrian 76 unitate fiskal zeuden, 173 pertsonek osaturik. Pertsona bakoitzeko diru-sarrera fiskalaren mediana urteko 12.025 euro zen.\n2007an zeuden 6 komertzioetatik, 2 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 1 zerbitzu enpresa zen eta 1 administrazio publikoko enpresa zen.\n2000. urtean Saint-Michel-de-Veisse udalerrian 12 nekazaritza-ustiategi zeuden.\nBanize (4,9 km)\nSaint-Avit-le-Pauvre (5,1 km)\nVallière (5,2 km)\nSaint-Sulpice-les-Champs (5,5 km)\nBlessac (5,6 km)\nSaint-Marc-à-Frongier (5,7 km)\nBNF: 152516097 (data)\nOrriaren azken aldaketa: 17 martxoa 2021, 11:14.


IBEXeko kontseilariek batezbeste 279.300 euro irabazi zituzten 2011n — Manu Robles Arangiz Fundazioa\nIBEXeko kontseilariek batezbeste 279.300 euro irabazi zituzten 2011n\nEskuindar postulatu eta patronalak KPIaren gainetiko soldata igoerak hondamena direla diote behin eta berriro. Krisian gaudenez, gerrikoa estutu beharra daukagu, diote. Badago soldatak jaisteko hauek Brent kupelaren bilakaerarekin erlazionatzea bezalako burutapena dutenik ere, edozerk balio du soldatak murrizteko. Argi dagoena zera da, Ibex-eko kontseilariek (gehienak gizonezkoak) ez dutela teoria hau aplikatzen.\nELAren Azterketa Bulegoko 21. buletinetik hartua\nJoan den astean Balore Merkatuaren Komisio Nazionalak argitaraturiko Balore Merkatu eta bere Jokabideen 2012 Urteko Txostenaren arabera, enpresa horien Kontseiluetako kide bakoitzaren batez-besteko irabazia 279.300 eurotakoa izan zen 2011n, 2010ean baino %4 gehiago. Batez-besteko igoera da hau, eta beraz, badaude are igoera handiagoak izan zituzten enpresak ere. Hain zuzen ere, 3 elkartetan igoera %7,3koa izan zen.\nGainera, kontseilari gisa buruturiko funtzioengatik banakako ordainsari osoaren laburpen bat banatzen duten elkarteak daude, baina hauek ez dute exekutibo gisa buruturiko funtzioengatik jasotako soldata eta ordainsari aldakorrik sartzen\nBatez-besteko soldata gordina (hau da, Gizarte Segurantzako atxikipenak, PFEZa edo beste inolako kontzepturik kendu gabe) 26.593,7 eurotakoa izan zela 2010ean EAEn, edo 23.824,8koa Nafarroan gogoratu behako litzake agian (dagoen azken datua). Edo eta gutxieneko batez-besteko soldata 8.979,6 eurotakoa izan zela 2011n.\nEnpresako kontseilu bakoitzeko batez-besteko ordainketa (enpresa horietan Kontseiluak irabazitako guztia), 2,9 milioi eurotakoa izan zen 2011n, 2010ean baino %1,5 gehiago. Enpresen %25,5ean igoerak %10aren gainetik egon ziren, eta enpresen %14,5ean, %20aren gainetik.\nKontseilu horietan ezarritako soldatek “egitura ezberdinak jarraitzen dituztela, eta kasu batzuetan, oso zaila suertatzen dela ordaingarriak diren kontzeptu guztiengatik kontseilari batek sorturiko ordainsari guztiak ezagutzea“ ere adierazten du txosten horrek. Izan ere, “datuak (soldatei buruzkoak) kapituluetan banatzen dira ordaingarriak diren kontzeptuen arabera, eta kontseilari bakoitzak kontzeptu bakoitzagatik jasotzen duena adierazten dute, baina kasu askotan ez dute kontzeptu guztien batura erakusten. Gainera, kontseilari gisa buruturiko funtzioengatik banakako ordainsari osoaren laburpen bat banatzen duten elkarteak daude, baina hauek ez dute exekutibo gisa buruturiko funtzioengatik jasotako soldata eta ordainsari aldakorrik sartzen”. Gainera, “kasu batzuetan, ez dela filialen administrazio organoen kide izatearren kontseilariek jasotako ordainsarien informaziorik ematen” ere ondorioztatzen du txostenak. Gardentasun eta austeritatearen adibide ona.


Lan erreformaren aurkako greba orokorrarekin bat egiten duzu? • ZUZEU\nGreba Orokorra deitu du gehiengo sindikalak Hegoaldean, Espainiako lan erreformaren aurka, martxoaren 29rako. Langileen egoera estutzen du erreformak eta enpresariei erraztasunak ematen dizkie. Gobernuaren arabera, lanpostuak sortzeko ordaindu behar den bidesaria da. Lan erreformaren aurkako greba orokorrarekin bat egiten duzu?\n11 pentsamendu “Lan erreformaren aurkako greba orokorrarekin bat egiten duzu?”-ri buruz\nAitor 2012-02-23 11:42\nGreba egiteko asmoa dut, baina uste dut sindikatuek, abertzaleek zein ez, gehiego sindikalekoek zein gutxienekoek (hala deitzeko modukorik balego) bate egiteko ahalegin berezia egin beharko luketela. Ñabardurak (handiak zein txikiak) alde batera utzirik, egoeraren larriaren tamainak bultzatuta, batera etorri beharko lukete deialdian.\nAnton 2012-02-23 15:27\nEz dut bat egingo, arrazoi askorengatik:\n1-Ez du ezertarako balio\n3-Sindikatuei ez zaie batere inporta langabezian gaudenak.\n4-Lege berriarekin okerrago ez naiz egongo. Aukerak izango ditut igual.\n5-Funtzionario pilo bat kalera botatzea, Grezian bezela, ez zait batere inporta.\n6-Lana egiten nuen fabrikan 50 urtetik gorako alfer ugari dago, trienioz josita. Horien alde greba egin? Ezta zoratuta ere.\nIras 2012-02-28 15:51\nAnton, zure lehen iruzkinarekin (tamalez) ados nagoen arren, plazaratu dituzun gainontzeko argudioek adierazten dute sistema kapitalistak gure ekonomian, kulturan eta bizimoduan ez ezik gure burmuinean ere agintzen duela. Ez dut uste azkenaldian pairatzen ari garen murrizketa hauek langabetuen, sindikatuen, Greziako funtzionarioen edota trienioz jositako 50 urtetik gorako langile alferren erantzunkizuna eta errua direnik. Ez diezagula goseak jomuga lainotu …\nAnton 2012-02-28 22:03\nEsandakoari eusten diot, hitzez hitz. Ez jarri nire ahoan esan ez dudanik: «… langile alferren erantzunkizuna eta errua direnik», adibidez. Esaidazu zer ez den egia nire sei iruzkinetan.\nGreba egingo al duzu? da galdera, eta nik ezetz esan dut, eta zergatik ez dudan egingo azaldu. Demagogia merkeak beste bati oparitu, Iras, «sistema kapitalistak gure burmuinean agintzen duela» eta antzeko topikazoak. Burua pentsatzeko daukat, ez kontsignak errepikatzeko loroek bezal. Eta begiak ikusteko, eta dagoeneko asko ikusi dut, leporaino nago hipokresiaz. «Ez diezagula goseak jomuga lainotu…», oso polita poesia, baina ez zait interesatzen. Joan zaitez Lanbideko bulegora eta errezitatu hantxe.\nIras 2012-02-29 16:05\nAnton, zure iruzkineko 2. puntuan izan ezik zenbait aurreikuspen eta iritzi bildu dituzu, eta horiek ere eztabaidagai izan daitezkeen arren ez naiz ni izango arrazoia onartu edo ukatuko dizuna. Post bana beharko luke, nire ustez, puntu horietako bakoitzaren eztabaidak. Greba egingo duzun ala ez erabakitzeko librea zara eta ez naiz ni izango greba (ez) egitea erabaki izana leporatuko dizuna, biok onartu bezala, itxuran ez duelako ezertarako balioko.\nKritikagarria iruditzen zaidana da greba egitea edo ez argudio horien gorabeheran egotea. Iruditzen zait gauzak beltz jarri diren garai hauetan joera dugula norberaren kaka hurkoari botatzeko, nolabait gainean kaka egin digunaren aurka zereginik ez dugula onartuta eta osterantzean hurkoak guri botako digulakoan kaka. Oihaneko legea. Pentsatuko duzu honakoa kontu zaharra dela, beti jokatu izan dugula horrela eta asperhizketan ari naizela. Nik ikusten dudana da, ordea, oihaneko lege hau gure jokamolde huts izatetik haratago, gure iritzi izateraino barneratu dugula, hau da, joko horretan halabeharrez parte hartu hutsetik konbentzimendu osoz parte hartzera pasa garela. Hurkoari kaka botatzea justua, merezitakoa eta naturala denaren autokonbentzimendura iritsi garela uste dut. Hori da esan nahi nuena logika kapitalistak gure buru eta gogoen agintea hartu duela nionean, hori da esan nahi nuena jomuga lainotu zaigula nionean. Agian betiko konsignak errepikatzen ari naiz, zu aspalditik zinen honen guztiaren jakitun eta nik begiak itxita izan ditut orain arte. Besterik gabe, azken garai hauetan pil-pilean sumatzen ditudan zenbait jarrera eta iritziek (tartean zure lehen iruzkinak) piztu didaten gogoeta xumea da hau, eta zin dagit ez dudala panfleto batean irakurri, badaezpada ere. Azkenik, aipatu besteen idazkera eta estilistikaren kritika kontrargudio pobre samarra iruditzen zaidala, eztabaida gune eta ildo honetan bederen.\nGehiegi luzatu ez naizelakoan, jaso agur bat eta animo!\nAnton 2012-02-29 18:50\nEa aklaratzen garen. Kaka gora eta kaka behera, ez dezagun eztabaida kakaztu. Oso sinplea da. Zuzeuk egin digun galdera: Lan erreformaren aurkako greba orokorrarekin bat egiten duzu? Eta nire erantzuna, aurrekoan baino pixka bat zabalago:\n1-Ez du ezertarako balio. Lan erreformak ez du milimetro bat atzera egingo, ez du alferrik lortu boterea PPk. Jendeak bazekien zer zetorkion PPk irabaziz gero, eta hala ere haien alde egin du. Batzuk ez zekitelako eta beste batzuk beharrezkoak ikusten dituztelako horrelako neurriak.\n2-Langabezian nago. Punto.\n3-Sindikatuei ez zaie batere inporta langabezian gaudenak. Ez dut esan pena ematen ez dietenik. Esaten dudana da sindikatuak gestio makinak bihurtu direla, lana dutenen gestio makina. Haien arazoetan konzentratzen dira; oso ondo iruditzen zait.\n4-Lege berriarekin okerrago ez naiz egongo. Aukerak izango ditut igual. Begi bistakoa da. Lan eder bat banu, kategoriako lan baldintzak, funtzionarioa banintz eta soldata ez didatelako igoko oso triste banego, bai, larrituta egongo nintzateke lege berriarekin. Ez da nire kasua.\n5-Funtzionario pilo bat kalera botatzea, Grezian bezela, ez zait batere inporta. Are gehiago, poztu egingo nintzateke. Eta geratzen direnei pribilegio guztiak kenduko nizkieke. Bai, pribilegioak esan dut; zuk esango didazu eskubideak direla eta urte luzetako borrokaren emaitza. Etorri nire herriko udaletxera eta begiratu.\n6-Lana egiten nuen fabrikan 50 urtetik gorako alfer ugari dago, trienioz josita. Horien alde greba egin? Ezta zoratuta ere. Inoiz ez dute behatz bat mugitu greba politikoak deitu direnean (ez alferrek eta ez saiatuek). Orain larri? Orain egin beharko dute lan, postuari eutsi nahi badiote. Bazen ordua. Txarrena da horrelako erreformek denak izorratzen dituela, saiatuak eta besteak. Hori egia da.\nBukatzeko, azken parrafoan diozunaz: benetan diotsut ez zaidala inporta zure idazkera eta estilistika. Beraz, ez daukat kritika kontrargudio gisara erabili beharrik. Hala uste nahi badezu, jarri martiri etiketa paparrean eta aurrera.\ndarta 2012-02-29 20:34\nArgudio horiek beraiek erabiltzen dituzte erreformaren aldekoek.\nSindikatuak: errealitatetik kanpo dagoen parasito interesatuak.\nLan kontratu berria: langabetuentzako aukera.\nFuntzionarioak: alfer pribilegiatu nazkagarriak.\nKontratu egonkorrak: Alferrak eta potrojoleek erabiltzen duten mekanismoa.\nOso ondo iruditzen zait, akaso mota honetako argumentu gehiago topatuko dituzu hemen:\nAkaso erradikalagoak izan gaitezke: sindikatuak desegin, funtzionario kontratua ezabatu eta administrazio langileak lan-kontratu arrunten bidez arautu (horrela gobernu berria sartzean denak kalera eta berriak hartu…), zure langileren bat alferrarena egiten ari dela uste baduzu kalera bota ahal izatea, langabetuen artean “enkantea” egin (“lanpostu hau daukat, zenbat diru kobratu nahi duzue?” “Norbaitek gutxiago?”)\nLangabetua egotea gogorra da baina etsaia beste alde batean bilatu behar dugu, bestela akabo. Eta zure egoeratik frustrazioa oso ulertzekoa bada ere, oso kritika injustoak egin dituzu.\nAnton 2012-02-29 22:37\nInjustoak diren edo ez diren, norberaren balorazioaren araberakoa izango da; kristauen barkamenaren asuntu hori bezala da. Inporta duena zera da: egia diren edo ez diren. Banekien eztabaidaren momenturen batean Intereconomia, CEOE edo PP aipatuko zenituela, lehenago edo geroago. Errespetatzen dut zure taktika, baina ez nau afektatzen; eskolan ikasi genuenez, egia egia da, Agamenonek esan edo bere txerrien zaindariak esan. Ondorengo diskurtso katastrofista ere ezaguna da, baina hain demagogikoa… inork ez du sinesten jadanik. Zuk greba egingo duzu eta oso ondo iruditzen zait, zure arrazoiak errespetatzen ditut; nik ez dut egingo, azaldu ditudan motiboengatik. Finito, agur eta ondo izan.\ndarta 2012-02-29 23:10\nInjustoak dira, nire ustez, egiazkoak ez direlako, jakina.\n(Egiten nuen lehen komentarioa zen aurrekoa, nahhastu omen zara)\ndarta 2012-02-29 23:20\nEta ahaztu zait, zure kaka zabaltze horretan (sindikatuentzat, funtzionarioentzat, 50 urtetik gorako langileontzat…) urrutiegi joan zara.\nDena den kaka zabaltzen jarraitu nahi baduzu, lehen aipatu dudan gunean aurkituko duzu soberan langabetuentzat (alferrak, ez duzue lan egin nahi, subsidiotik bizi nahi duzue, zergatik ez zarete joaten Laponiara….)\n“Sindikatuak” zer egiten duen zain egotea baino, ez al da praktikoagoa sindikatura joatea eta egiten hastea?\nNosk 2012-03-01 00:03\nGure lantokian greba egin genuen 35 orduen alde eta ordu extren kontra, eta ondorioz lanpostu dexente sortu zen. Hori sindikatu batzuk sustatu genuen, beste batzuen kontra, eta baita ordu extra pila sartzen zuten langile taldetxo baten kontra ere. Beraz, Antxon, eta sindikatu askoren akats, traizio eta dena delakoak gora behera, oker zaude, eta gure lantokian duzu froga.\nZure logika darabilen langile batek esango luke: “ordu extrak galdu nituen hau bezalako insolidario batentzat lana sortzeko!! Hurrengoan, izorra dedila”.


Lautadaren erakusleihoa izango da Dulantzi igandean - Lautada - Alea.eus\nLautadaren erakusleihoa izango da Dulantzi igandean\nAnakoz Amenabar 2017-11-02 12:04\nBesteak beste, haurrentzako sukaldaritza saio bat prestatuko du Slow Food-ek. | Slow Food Araba\nLautada Eguna ospatuko dute igandean, eta jardunaldi teknikoak izango dira hurrengo astean.\nKuadrillaren nortasuna aldarrikatu eta, era berean, herrien arteko sarea sendotzeko, Lautada Eguna antolatzen dute urtero. Igande honetan, azaroaren 5ean, Dulantzik egingo die ongi-etorria eskualdetik gerturatzen direnei. Azokak, musikak, dantzak eta gastronomiak elkartuko ditu hitzordura.\nLanda Garapenerako Elkartearen eskutik, seigarren jaialdia izango da igandekoa. Kuadrillan egiten denaren erakusleiho izan nahi du jaiak, eta horretarako egun osoko egitaraua prestatu dute.\nNordic Walking ibilbidearekin hasiko dute goiztiarrek, 08:00etan, Lautadako Eguna. Dulantziko kiroldegitik abiatuta, zortzi kilometroko ibilaldia prestatu dute.\nOhi den moduan, bestalde, eskualdeko ekoizleen eta eskulangileen azoka izango da goizean zehar Herriko plazan. 10:30etik aurrera lantegi eta erakustaldiak izango dira, mikologia erakusketa elkarteen zentroan eta Baietz harrapatu! buruhandi eta erraldoien erakusketa kultur etxean.\nMusikak abesbatzen bitartez izango du lekua jaian. Dulantziko Aiala abesbatza, Aguraingo Eguzkilore, Barrundiako Kataliturri, Burguko Erkametza eta Asparreneko Araia abesbatzak elkartuko ditu Kuadrillaren egunak, 11:00etan.\nInguruko elikagaien kultura defendatzen duen Slow Food mugimenduaren eskutik, beste alde batetik, haurrentzako sukaldaritza tailerra eta helduentzako zaporeen tailerra antolatu dituzte. Eta arteak ere izango du lekurik, Ar-La kolektiboaren erakusketarekin.\nBertako komertzioen alde\nIgandeko jaiarekin batera, aurten lehen aldiz, astebeteko egitaraua aurkeztu dute Lautadaren Taupada lelopean. Kuadrillaren garapenean eragina duten gai ezberdinen inguruko aurkezpena eta talde hausnarketa egitea dute helburu, eta, horretarako, jardunaldi tekniko eta ludikoz osatutako egitaraua prestatu dute, hilaren 6tik 11ra.\nHala, besteak beste, berdintasuna gai hartuta, eguneroko matxismoak gainditzeko estrategien lantegia egingo dute Burguko kiroldegian –azaroaren 6an–, eta landa garapenari buruzko topaketa tekniko bat –hilaren 9an–, Ozetan.


Nola formateatu microSD txartela Androidetik Androidea\nNola formateatu microSD txartela Android-en\nMicroSD txartela elementu garrantzitsu bihurtu da gure bizitzan, batez ere Android-en. Horri esker, biltegiratzeko leku gehiago izan dezakegu eskuragarri. Nahiz eta, batzuetan, porrotak eman ditzaketen, horretarako beti irtenbide batzuk daude. Baina, ezer ez badago, beti dugu txartel hau formateatzeko aukera.\nHau egin dezakegun zerbait da zuzenean gure Android smartphone-tik Oso modu sinplean. Beraz, une jakin batean microSD txartela formateatu nahi baduzu, jarraian eman beharreko urratsak erakutsiko dizkizuegu. Oso erraza dela ikusiko duzu.\nHorretarako, egin behar duzun lehenengo gauza da sartu zure Android telefonoaren ezarpenak. Ezarpenen barruan, pantailan agertzen diren aukeren artean, biltegiratze izeneko atala dago. Kasu honetan interesatzen zaigun atala da. Hori dela eta, biltegiratzen da.\nBiltegiratzearen barruan aukera ugari aurkitzen ditugu. Android telefono batzuetan Formatting izeneko atala zuzenean ateratzen da microSD txartela. Beste gailu batzuetan, lehenik eta behin microSD txartelari buruzko atal bat sartu behar duzu. Ondoren, formateatzeko aukera lortuko duzu.\nHori dela eta, egin behar dugun hurrengo gauza da sakatu formatu botoia prozesu hau hasteko. Aipatutako txartelean zeuden datu guztiak ezabatuko direla suposatzen duen prozesua da. Beraz, aukera ona da kontuan hartzeko txartela beste pertsona bati emango diozun edo telefonoa saltzen duzunean eta ez duzula ezer bertan uztea nahi.\nZure Android telefonoan urrats erraz hauekin, dagoeneko microSD txartela formateatu ahal izan duzu. Ikus dezakezu oso erraza dela eta zure denbora pare bat minutu behar dituela burutzeko.\nArtikuluaren bide osoa: Androidea » Tutoretzak » Nola formateatu microSD txartela Android-en\nKasu hauek Sony Xperia L3ren diseinua erakusten digute


"Zapalduon Memoria" landuko du Gasteizko Gaztetxeak martxoko jardunaldietan - Hala Bedi\n> “Zapalduon Memoria” landuko du Gasteizko Gaztetxeak martxoko jardunaldietan\n“Zapalduon Memoria” landuko du Gasteizko Gaztetxeak martxoko jardunaldietan\n"Erresistentzia ekintza bat da memoriari eutsi eta bizirik mantentzeko lan egitea". Martxoaren 3tik 29ra izango dira jardunaldiak.\nMemoria historikoa landuko du Gasteizko Gaztetxeak martxoaren 3tik 28ra, Gasteizko sarraski ezagunetik 45 urte betetzen diren hilabetean.\nAzaldu dutenez, muinoko etxetik metro gutxira irekiko duten eta hautsak harrotu dituen Terrorismoaren Biktimen Memorialaren proiektua “memoria instrumentalizatzeko” beste adibide bat da eta gaztetxeroak ere interpelatuta sentitu dira: “Historiaren inguruko ezagutza mugatua eta horri buruzko hausnarketa falta nabaritu dugu”.\nGaineratu dutenez, “erresistentzia ekintza bat da memoriari eutsi eta bizirik mantentzeko lan egitea. Gertakari eta prozesu historikoak ezagutu beharra dago oraina ulertzeko, kontzientzia sortu eta zabaltzeko, onartzen ez dugun errealitateari aurre egiteko”.\nGaztetxeko kideek osatu duten osasun-protokoloa betetzeko, hitzaldi zein proiekzioetan aforoa mugatua izango da eta, beraz, izena eman beharko da gasteizkogaztetxea.com helbidean.\nMartxoak 6: 12.00etan Antzara eguna liburuaren aurkezpena egongo da, Harkaitz Cano eta Adur Larrearen eskutik.\nMartxoak 10: 18.00etan Monumentuak, hilotzak eta hondakinak. Memoriaren inguruko borrokak XX. eta XXI. mendeetan Euskal Herrian hitzaldia, Josu Santamarinaren eskutik.\nMartxoak 13: 17.00etan Memoria e impunidad. La lucha por la memoria en Euskal Herria mahaingurua, Martxelo Alvarez eta Lander Garciarekin.\nMartxoak 17: 18.00etan Regino Sorozabal. Musika eta errepresioa guda zibila eta frankismoan hitzaldia eskainiko du Karlos Turrillasek.\nMartxoak 20: 12.00etan Euskal langile andreak: lana, bizi estrategiak eta borrokak XX. mendean zehar hitzaldia egongo da Oiane Valeroren eskutik.\nMartxoak 21: 17.00etan Ez, eskerrik asko! Gladysen leihoa dokumentala proiektatuko da, eta ondoren egileekin solasaldia izango da.\nMartxoak 24: 18.00etan El proceso que hizo tambalearse al franquismo. Burgos 1970. hitzaldia eskainiko du Amparo Lasherasek.\nMartxoak 28: 17.00etan Pasaiako badia dokumentalaren proiekzioa eta sortzaileekin sosaldia.\nBi erakusketa ere egongo dira ikusgai hilabetean zehar:\nMartxoaren 6tik aurrera GAL 30 urte eta martxoaren 13tik aurrera Martxoak 3: Grebatik sarraskira.\n← Konpost talde gasteiztarrak lehen diskoa argitaratu du\n”Bazkari bat egin genuen Mikel eta Pelari gure proiektu berria proposatzeko eta lokalean bukatu genuen ideiei forma ematen” →


San Lorentzoko dantzarien hirugarren boletina argitaratu da — dantzan.eus\nHemen zaude: Hasiera › Albisteak › San Lorentzoko dantzarien hirugarren boletina argitaratu da\nSan Lorentzoko dantzarien hirugarren boletina argitaratu da\nAmpudiako danzanteak, 1930eko hamarkadan. Ascen del Vallek Carlos del Pesori utzitako argazkia, eta honek San Lorentzoko danzanteen kofradiako boletinean argitaratua.\nDantza eta musika, folklorea eta kultura tradizionala ardatz hartuta aldizkaria argitaratzeari ekin zion Iruñeko San Lorentzoko dantzarien kofradiak eta hirugarren zenbakia kaleratu berri du. Ampudia (Palentzia) eta Cortes-eko dantzei buruzko artikuluak eta Iruñeko 1610eko Korpus festari buruzkoa ditu lan nagusiak aldizkariaren ale berriak. Albiste laburren atalean, Martzillan sortu berri diren dantzei buruzko albistea ematen du aldizkariak.\nIñaki Fernandez-ek San Lorentzoko danzanteen boletinaren hirugarren zenbakian jakitera eman duenez pasa den abuztuaren 24an estreinatu dituzte Martzillan, San Bartolome egunez, bertako dantza berriak. Zortzi dantzari eta zascandil izeneko pertsonaiak osatzen dute taldea, eta pasakalleak, martxa eta kortesiak dantzatzen dituzte. Jose Luis Frailek eta Iruñeko Gaiteroek prestatu dituzte musikak, eta Mari Cruz Goñi eta Amade Arretxeak sortu dituzte dantzak.\nAmpudiako dantza tradizioak\nTradizio luze eta aberatsa izan du Ampudiak dantza, paloteado eta kale-antzerki tradizionalei dagokienez, eta kezkatuta ageri da Carlos del Peso azken hamarkadetako aldaketa handien ondorioz lau mendez iraun duten tradizioak galtzear sumatuta. XVII. mendetik aurrera bildutako dokumentazio eta xehetasunak jaso ditu Carlos del Pesok San Lorentzoko danzanteen kofradiaren hirugarren aldizkarian argitaratu duen artikuluan. Azken mendean gertatu diren hainbat galera eta aldaketa dokumentatzen ditu Del Pesok, eta tartean antzerki-erako agerraldien desagerpena ere aipatzen du, Ampudian 1950ko hamarkadararte ospatu izan dena, "Mairuaren sarrera" izeneko antzezpenarekin.\nFromistako dantzariak, 1905. urte inguruan. Palentziako Artxibo Historikoa, Facundo Castrillejo Casares bilduma. Argazkia Carlos del Pesok San Lorentzoko dantzarien 3. boletinean argitaratu du.\nCortes eta bere ingurunea\nPalenciako dantzari tradizioen inguruko artikuluaz gain Jesus Pomares-en Cortes-ko paloteadoaren inguruko artikulua dakar aldizkariak. Cortesen inguruko eskualdeari begirada eskaintzen dio Pomaresek, historian zehar izan diren festa eta ospakizunen testigantza eskainiz, eta dantzarien parte hartzea nabarmenduz. Dantzarien kofradiak, Corpus Christi eta egutegi liturjikoaren inguruko dantzaldiak eta Cortes-en paloteado izenarekin gaurdaino iraun duten herri-antzerkiak ditu hizpide Pomaresek. Ebro ibaiaren alboetan, Errioxa eta Nafarroako eskualdeek hainbat dantzari dohaintsu eman izan dituztela dio Jesu Pomaresek, eta ohikoa zela dantzari eta dantza-maisu garrantzitsu horiek iparralderuntz jotzea beren emanaldiak eskainiz, Iruñeko, Bilboko zein beste hainbat herri eta hiritako Corpus jaietan parte hartzeko.\n"Dantza maisuaren aitorpena" izeneko idazlana egin du Javier Mangadok aldizkari berean, Jorge Urdanoz-ek Iruñeko 1610eko Corpus Christi jaiari buruz idatzita dagoen liburutik abiatuta orduko hiru irudiri erreparatu dio, hiritartasuna eta bizimodu tradizionalaren arteko kontrastea erakusten duten bi argazki aztertu ditu Ekaitz Santaziliak.\nSan Lorentzoko danzanteen hirugarren boletina (web bidez zein pdf-a jaitsiz irakur daiteke)


Clara Schumann-en kontzertua – Bilbao Orkestra Sinfonikoa\n03 - 04otsaila 2022\n03 otsaila 2022 Euskalduna Jauregia 19:30 h. Sarrerak Erosi\n04 otsaila 2022 Euskalduna Jauregia 19:30 h. Sarrerak Erosi\nZiurrenik irakurri edo entzun duzun bezala, BOSek, bere mendeurreneko denboraldi honetan, «musika bizi-premia gisa idatzi duten emakume batzuen obraren inguruko ibilbide bat marraztu nahi du. Hainbat garai eta egoera historikoko emakumeen inguruan aritu nahi du, eta, bereziki, zentsurarik gaizto eta bidegabeenaren biktima izan zirenen ingurua; zentsura hori borondatez onartutako ukoak islatzen du.» Asmo horri jarraiki, denboraldi honetan Isabel Urrutia, Ethel Smyth eta Birke Beltesmeierren obrak entzun ahal izan ditugu, eta datozen hilabeteetarako Louise Farrenc eta Augusta Holmèsen piezak programatuta daude; gaur hizpide dugun denboraldiko hamargarren abonu honi “Clara Schumannen kontzertua” deitu zaio, begi-bistako arrazoiengatik.\nHori guztia esanda, eta kontuan hartuta oraingoan Gabriela Monterok pianoa joko duela eta Shi-Yeon Sung korearra zuzendaria izango dela, iruditzen zait programari nire melodia femenista gehitu behar niola. Hala ere, arriskuak kontuan hartuta, feminismoaren ikuspegi oso maskulinoa islatu dudala uste dut.\nGaur, beraz, genuinidad (benekotasuna) hitzaren inguruan hitz egingo dizuet: hitz itsusia eta ezohikoa da, baina Fundéu Fundazioaren (RAEk aholkatutako Presako Espainieraren Fundazioa) arabera, genuino, -a adjektibotik dator eta zuzena da.\nBenetakotasunak –egiazkotasuna, nahiago izanez gero– esan nahi du pertsona bat berdina izatea bai barrutik eta bai kanpotik, eta alderik erakusten ez erakustea bere itxuraren eta benetako izaeraren artean; benetako pertsona batek ez du ez maskararik, ez bihotzik, hesirik edo defentsarik, besteek harengan pentsa dezaketenari dagokionez.\nEta benetan oso garrantzitsua izan behar du benetakotasunaren kontu honek, zeren etengabe entzuten baitugu “izan zaitez zu” aholkua. Beste berrogeita hamar hautagairekin lan-elkarrizketa batera bazoaz eta curriculum kaskar bat baduzu, “izan zaitez zu”; norbaitekin ligatu nahi baduzu, “izan zaitez zu”; zure lagunek polita ez zarela, barregarria ez zarela, eta ondo dantzatzen ez duzula esaten badute, “izan zaitez zu”; telebistako lehiaketa batean itsuan egindako entzunaldi batean kantatzeko aurkezten bazara, “izan zaitez zu”; arrakasta bermatuko diguten hitz magikotzat hartu behar ditugu, zaila izaten baita egoera eta testuinguru guztietan norbera izatea.\nKasu askotan, bizitzak aurrera egin ahala gugandik espero diren rolak geureganaratzen ditugu eta, hortik abiatuta, pertsonaia bat eraikitzen dugu, eta benetan garen pertsonarekiko harremana pixkanaka galtzen dugu. Beste kasu batzuetan, aldiz, prozesua kontrakoa da, urte luzetako introspekzio eta pertseberantzia egokia behar baita geure burua aurkitzeko, denborarekin gure benetako esentzia aurkitzeko, eta gure burua artifizioetatik askatzeko.\nGaurko kontzertuan benetako hiru egileren hiru lan entzun ahal izango dira, edo, behintzat, konposatu zituztenean benetakoak izan zirenenak – esan bezala, ia inor ez da erabat leiala bere buruarekin bizitza osoan zehar–. Demagun benetako hiru konposizio entzungo ditugula, zintzotasunez eta koherentziaz transmititzen baitute egileen benetako izatea.\nLehenengoa Einojuhani Rautavaararen Cantus articus da – ez izan beldurrik, ia idazten den bezala ahoskatzen da –, Txorientzako Kontzertua izenez ere ezaguna, laster azalduko dizkizuedan arrazoiengatik.\nRautavaara da, ziur asko, Sibeliusen ondorengo konpositore finlandiar nabarmenena, koloretsuena eta originalena. Artista emankorra da, eta bere ekoizpenak joera estilistiko oso zabalak hartzen ditu. Gerraosteko neoklasizismotik hasi eta postmodernismo mistiko konstruktibistaraino, dodekafonismoarekin eta serialismoarekin izandako saioetatik igaroz, hizkuntza modernistarekiko harreman emankorra duen eta bere buruari pluralista eta neorromantiko izendatutako ekoizpen nabarmena da. Moda eta murriztapen akademizistetatik aldendutako izaera determinatua zuen eta bide eklektiko bat hartu zuen bizitza osoan, zeinetan era guztietako musika eta eskolen eraginak jaso baitzituen, Sibelius erromantikotik hasi eta New Yorkeko abangoardiarik amorratueneraino.\n1972an Ouluko Unibertsitateak – Zirkulu Polar Artikoaren atarian dagoen Finlandiako hiri batekoa – bere doktoregoko lehen zeremoniarako obra bat idazteko enkargua eman zion sormen handiko gizon honi. Tradizioak jai-kantata izatea agintzen du, baina Rautavaarak uste zuen akademikoa zena ez zela behar bezain erakargarria, eta erabaki zuen obra esperimental bat egingo zuela: Cantus articus. Liminkaren paduretako paisaia polarretan inspiratuta eta grabagailu batekin, konposatzaileak bertako hegaztien kantuak erregistratu zituen, eta, ondoren, zinta magnetikoko grabazio horiek orkestraren soinuarekin nahastu zituen; horrela, txorien kantez beteriko atmosfera sortu zuen.\nJakina, ez zen gauza berria hegaztien ahotsa instrumentu ezberdinen bidez bilatzea; ospetsuak dira Messiaen edo Brittenen musika-transkripzio ornitologikoak, baina jenialtasuntzat har daiteke aurretik hilezkorra zen benetako kantua zinta magnetofoniko batean sartzea, orkestrarekiko interakzioan kontzertu konbentzional bateko edozein instrumentu bakarlariren baldintza berberetan funtzionatuz.\nTxorientzako Kontzertuak hiru zati ditu, eta horietako bakoitzak hegazti multzo ezberdin bati dagokio. Lehen mugimendua, Suo (zingira) izenekoa, bi txirula bakarlariren doinu inpresionistarekin hasten da. Ondoren, zurak hasten dira, eta, jarraian, udaberriko Liminkaren txorien soinuak. Oboeek eta tronpetek kukuaren dei disonantea ekartzen dute gogora eta, ondoren, sokek melodia baketsu eta aberats bati ematen diote bide, txorien kantuarekin eta txirulen oroitzapenarekin poliki-poliki itzaltzeko. Bigarrena, Melankolia, behin eta berriz elkarri deitzen diren itsasertzeko bi hegatxabal adartsuen doinuaz hasten da, grabazio mantso batekin, soinu larri eta apur bat distortsionatua bilatzeko, txori fantasma bat balitz bezala. Harien ehundura lanbrotsuak espazio gogoetatsu bat sortzen du, eta haren gainean grabazioaren hegalak entzuten dira. Hirugarren eta azken mugimendua, Joutsenet muuttavat (Beltxargak migrazioan), beltxarga talde handi baten soinu zalapartatsuarekin hasten da, orkestrak bere hegoen mugimendua imitatzen duen bitartean, bandada bat bezala erritmo apur bat ezberdinetan elkarrekin hegan ari balira bezala, eguzkitarako hegaldia irudikatzen duen crescendo luze batean, zeruertzean desagertu aurretik. Eskandinaviako konpositoreek hain preziatuak dituzten adierazpen-baliabideen kantitateak eta harmonia modalak magnetismo ukaezineko atmosfera ematen diote erabat benetakoa den konposizioari.\nGaueko bigarren obra Clara Schumannen pianorako kontzertu hori da, abonu honi izenburua eta garrantzia eman nahi izan diona. Baina pieza hau, zehatzagoa izateko, Clara Wiecken pianorako kontzertua bezala aipatu beharko litzateke; izan ere, Robert Schumann ezagutzen zuen arren, hamahiru urte baino ez zituen konposatzen hasi zenean, eta oraindik urteak falta ziren ezkontzan pentsatzera iritsi arte – jakina, oso istorio erromantikoa da biak oso adin goiztiarrean elkar ezagutu zutenekoa: maitemindu egin ziren, aitaren aurkakotasunari aurre egin zioten, eta ezkondu egin ziren.\nClara Wieck haurtzarotik izan zen ospetsua musikarako dohainengatik. Aitak pianoak saldu eta konpontzen zituen, eta instrumentuen klase partikularrak ematen zituen; alabaren talentua aurkitu zuenean, musika-heziketa bikaina eta apartekoa eman zion –nahiz eta nahiko tiranikoa izan, ziur aski bere etorkizun ekonomikoa bermatzeko ahalegin berekoi batean–. Hamaika urterekin kontzertista miretsia zen jada eta laster bihurtu zen XIX. mendeko piano-jotzaile handienetako bat. Gainera, konpositorea zen, eta haren lanak hasiera-hasieratik errespetatu eta argitaratu ziren –baita garai hartako egile garrantzitsuenetako batekin ezkonduta egon zen bitartean ere; izan ere, 1840an ezkondu zirenean, senarra ia ezezaguna zen, eta bera, berriz, ospetsua zen nazioartean–. Ez zuen inoiz utzi bere karrera musikala; gainera, Clarak Robertekin kolaboratu zuen eta, hura gaixotasun baten ondorioz hil zenean, beste 40 urte eman zituen Brahmsen zortzi seme-alaben ama, amona, kontzertista, konpositore, maistra eta lagun gisa –ulertu “lagun” hitza nahi duzuen bezala– gisa. Azken batean, Schumann abizena ez zuen ezertarako behar –eta ez du ezertarako behar–, benetako emakume bat baita.\nClara Wieck-en piano-kontzertua piano-jotzaile gazte eta aske baten lana da, musika joera aurrerakoiez eta publikoaren gustuez erabat kontziente dena. Hamahiru urterekin hasi zen konposatzen ondoren pieza independentea izango zena;, azkenean, hirugarren mugimendua bilakatu zen. Robertekin maite-kontuetan ari zela, orkestrazioan laguntzeko eskatu zion, baina gero lehenengo bi mugimenduak gehitu zizkion –berak orkestratu zituen, inoren laguntzarik behar ez zuela agerian utziz–. 1836an, kontzertua Leipzigeko Gewandhaus-en osatu, argitaratu eta estreinatu zuen, 16 urte zituela eta Mendelssohnen gidaritzapean.\nLehen mugimenduak, Allegro maestosok, pianoaren eta orkestraren arteko elkarrizketa bat irudikatzen du, une batez Liszt gogorarazten duena, ondoren Chopin eta are Mendelssohnen eragina iradokitzeko. Aberastasun erromantiko ikaragarri baten ikuspegitik, mugimenduaren gai nagusia labur errepikatu ondoren, lehen mugimendua ezohiko amaiera lasai batera iristen da, eta bide ematen dio bigarren mugimenduari, Romanzeri. Motela, sehaska kanta itxurakoa, bitxia bada ere, pianorako eta biolontxelorako egina dago, orkestrarik gabe, bere melodiak elkarri lotuta. Mugimendu hori amaitzeko, tinbalen erredobleak azken mugimenduranzko aldaketa adierazten du; hiruretan irekiena da, baina ez du tonu gogorra galtzen. Rondo bat bezala diseinatua, bere gertakari berezituek bariazio multzo baten itxura ematen diote. Energia handia, birtuosismo desafiatzaile eta heldua, oreka emozional handia, harmonia aberats eta koloretsuak, testura zirraragarriak eta tinbreak ditu, eta konpositorearen gaztetasunak formaren zentzu zoro bat baino ez du traizionatzen. Gaztea eta eroa, bai, baina benetakoa.\nEta Clara Wieckek bere gaztaroaren benekotasuna erakusten bazuen bizitzak inposatutako konbentzionalismoen atzean ezkutatu aurretik –baina ez gehiegi–, Dvořák-en Seigarrenarekin kontrako prozesura jo genuen: ibilbide pertsonal luze baten ondoren, azkenean bere benetako ni musikaren bidez erakusteko modua lortzen duen gizonaren prozesua. Bosgarrenak oraindik nolabaiteko kohesio estilistikorik eza salatzen zuen arren, hemen Dvořák bete-betean agertzen da, bere ikuspegiaz ziur eta egilea bere formarik bereizgarrienean erretratatzen duen estilo konposatzaile bikain, kristalizatu eta bereizgarriarekin, eta horrek, ziur aski, sinfonia hau bere lehen maisulana bihurtzen du. Melodia lirikoek, aberastasun tematikoak, espiritu bohemio sutsuak, erritmo bizi eta kementsuek eta orkestrazioaren nagusitasun magistralak bereizten dute bere lehen eta benetako heldutasun-obra dena.\nSarritan esaten da obrak Brahmsen musika omentzen duela, bereziki Brahmsen Bigarren Sinfonia –hiru urte lehenago idatzi zen–, Re maiorreko tonalitate berean konposatu zena, ñabardura pastoralekin. Hala ere, nahiz eta Dvořák-ek Brahms gogorarazten digun une askotan, beethoveniar irudi harrigarriki indartsuak ere ekartzen ditu gogora.\nLehenengo mugimendua sonata moduan pentsatuta dago eta irudimenez melodikoa da. Bigarren mugimendu motela gau-mugimendu erromantiko zoragarria da, herrimin malenkoniatsuz betea, rondo aske itxurakoa, gai nagusitzat kantilena zabal, liriko eta beroa duena. Hirugarren mugimendua, Scherzo-Furiant, erritmo basati hordigarriz osatutako dantza folkloriko txekiarra da, egilearen mugimendu sinfoniko originalenetako bat, erritmo motelagoko erdiko zatia gai nagusiarekin guztiz kontrastatzen duena. Finalek, Brahmsen sinfoniaren azken mugimenduari erreferentzia eginez, obra aire alai eta hedakorrez betetzen du, koda ikusgarri eta alai batekin.\nEz da erraza benetako pertsonak aurkitzea. Benetan garenaren eta gure itxurak helarazten duenaren arteko koherentzia ezak antsietate handia, gatazkak eta zorigaitza sortzen ditu. Askotan, ez gara konturatzen gure ondoezak zerikusia izan dezakeenik benetakotasunarekiko axolagabekeriarekin. Ez dizuet esango “izan zaitez zu”, ez baita erraza, baina gutxienez, benetan benetakoak izan zirenekin goza ezazue.\nGabriela Monteroren interpretazio liluragarriek eta inprobisaziorako duen talentu apartak mundu osoan zehar jarraitzaile sutsuak izatea ahalbidetu diote. Anthony Tommasini musika zuzendariak honako hau nabarmendu du The New York Times egunkarian: “Monteroren exekuzioak dena hartzen du barne: erritmo txinpartatsu bat, ñabardura leunak, energia bizia, lirismo hunkigarria, eta sentimendurik gabeko adierazkortasuna”.\n2018ko Heidelberger Fru Hling Musika Sari ospetsuaren eta 2019ko Bonneko 4th International Beethoven Award-en irabazle izan zen; bere debutak San Frantziskoko Orkestra Sinfonikoarekin (Edward Gardner), New World Symphony Orchestra-rekin (Michael Tilson Thomas), Tokioko Yomiuri Nippon Symphony-rekin (Aziz Shokhakimov), Valentziako Orkestrarekin (Pablo Heras-Casado), eta Bournemouth Symphony Orchestra-rekin (Carlos Miguel Prieto) izan ziren. Azken horrekin Egoitzako Artista izango da 2019-2020 denboraldi honetan.\nDuela gutxi bere kontzertu “Latinoa” interpretatu zuen Orchestra of the Americasekin Hanburgoko Elbphilharmonie-n eta Edinburgoko Jaialdian, baita New Yorkeko Carnegie Hall-en eta Miamiko New World Center-en ere NYO2-rekin. Aipatzekoa da, halaber, duela gutxi Europan egin duen bira City of Birmingham Symphony Orchestra-rekin eta Gražinytė-Tyla zuzendariarekin; bigarren bira bat Scottish Ensemble talde berritzailearekin, oraingoan Babel obrarekin, edo Gabriela Monteroren azken konposizioarekin, programaren pieza nagusi gisa; Varsoviara itzuli zen Chopin in Europe Festivalera, Chopin Nazioarteko Piano Lehiaketan saria jaso eta 23 urtera; eta Marin Alsop eta Baltimoreko Orkestra Sinfonikoarekin lan egiteko gonbidapenak jaso zituen, Jaime Martin eta Cadaqueseko Orkestrarekin batera lan egiteko alegia, Madrilen eta Bartzelonan kontzertuak emanez; Alexander Shelley eta Kanadako National Arts Centre Orchestra-rekin lan egiteko gobidapenak ere iritsi zitzaizkion.\nMusikaltasun bikainagatik eta inprobisatzeko gaitasunagatik, Gabriela Monterok munduko orkestra nagusietako askorekin jo du, Rotterdamgo, Royal Liverpooleko, Dresdeko, Osloko, Vienako Irratiko eta Netherlands Radioko Orkestra Filarmonikoekin barne; Leipzigeko Gewandhausorchester, Hanburgoko NDR Sinfonieorchester, Hannoverreko NDR Radiophilharmonie, Zürcher Kammerorchester, la Academy of St. Martin in the Fields eta Australian Chamber Orchestra; Pittsburgh, Detroit, Houston, Atlanta, Toronto, Baltimore, Viena, Bartzelona, Lucerna, Sydney eta City of Birmingham-eko Orkestra Sinfonikoak; Belgikako Orkestra Nazionala, Kammerorchester Heilbronn, Stuttgart Chamber, Clevelandeko Orkestra, Philharmonia, Scottish Ensemble, Komische Oper Berlineko orkestra eta Residentie Orkest, besteak beste.\nLondresko Royal Academy of Music-eko graduatu eta kidea, Gabrielak sarritan eskaintzen ditu piano errezitaldiak hainbat areto ospetsutan: Londreseko Wigmore Hall, New Yorkeko Kennedy Center, Vienna Konzerthaus, Berlin Philharmonie, Frankfurt Alte Oper, Köln Philharmonie, Leipzigeko Gewandhaus, Municheko Herkulessaal, Sydney Opera House, Amsterdameko Concertgebouw, Luxemburgoko Philharmonie, Lisboako Gulbenkian museoa, Tokioko Orchard Hall, Taipeiko National Concert Hall, eta Edinburgo, Salzburgo, Lucerna, Ravinia, Gstaad, Tanglewood, Saint-Denis, Aldeburgh, Cheltenham, Rheingau, Ruhr, Bremen, Trondheim, Bergen, Istanbul eta Luganoko jaialdiak, Settembre Milango musika eta Barbican Centreko “Sound Unbound”.\nGabriela ere saritu dute bere grabazioengatik eta disko gehien saldu dituen artistetako bat da. Bere azken diskoak, 2019an Orchid Classics zigilupean argitaratutakoak, “Latino” kontzertu propioa eta Ravelen “Pianorako sol maiorrean” kontzertua aurkezten ditu, Orchestra of the Americasekin grabatu zuena Frutillarren (Txile). Orchid Classicsekin egindako aurreko grabazioak Grammy® Latino saria irabazi zuen, musika zikloko disko onenagatik. Rachmaninoven pianorako 2. kontzertua eta bere lehen orkestra-konposizioa, Ex Patria, barne. Beste artikulu batzuetan, Bach and Beyond ageri da, Billboardeko zerrenda klinikoetan lehen postuan egon zena hainbat hilabetez, eta bere bi Echo Klassik sariak eskuratu zituena: “teklatuko instrumentalista” (2006) eta “Mugarik Gabeko Musika Klasikoa” (2007). 2008an, Baroque albumagatik Grammy® izendapen bat ere jaso zuen, eta 2010ean Solatino lana aurkeztu zuen, bere jaioterri venezuelarrean inspiratutakoa eta konpositore latinoamerikarren obrei eskainitakoa.\nGabriela Monterok bere debuta egin zuen konpositore gisa Ex Patria piano eta orkestrarako poema sinfonikoarekin, eta Venezuelak anarkian, ustelkerian eta indarkerian izan zuen egoerari erantzun emozionala eman zion. Lanak 2011ko urrian izan zuen mundu mailako estreinaldia Academy of St. Martin in the Fields-ean. Formatu handiko bere lehen konposizioa, “Latino” piano eta orkestrarako 1. kontzertua, Leipzigeko Gewandhaus-en estreinatu zen, MDR Sinfonieorchesterrekin, Kristjan Järviren gidaritzapean; Ondoren, Orchestra of the Americasekin grabatu eta filmatu zen ARTE kanalerako.\nGiza Eskubideen defendatzaile sutsua, Gabrielaren ahotsa gero eta gehiago iristen ari da politikatik kanpo. 2015ean, Amnesty Internationalek ohorezko kide izendatu zuen, eta Human Rights Foundationek “giza eskubideen alorrean egindako lan nabarmenagatik” nominatu zuen, Venezuelan giza eskubideen egoeraren alde hartutako etengabeko konpromisoa aitortzeko. Londreseko Southbank Centren egin zen 2013ko”Women of the World” jaialdian parte hartzera gonbidatu zuten, eta bi aldiz hitz egin eta jo du Davos-Klosterseko (Suitza) Munduko Ekonomia Foroan. 2012an Rockefeller Award saria eman zioten Arteei egindako ekarpenagatik, eta 2008an Barak Obamaren inbestiduran jotzera gonbidatu zuten.\nVenezuelan jaioa, 4 urterekin pianoa ikasten hasi zen Lyl Tiempo-rekin, eta orkestrarekin debutatu zuen Caracasen, 8 urte zituela. Hori dela eta, Gobernuak beka bat eman zion Estatu Batuetako zentro pribatu batean ikasteko eta ondoren Londresko Royal Academy of Music-era joateko Hamish Milne-rekin batera.\nShiyeon Sung zuzendari hegokorearra aitzindaria da bere lanbidean. Nazioarteko orkestra ospetsuen podiumerako jauzia egiten duen Hego Koreako lehen emakumezko zuzendaria da; orkestra horien artean honakoak aurkitzen dira: Royal Concertgebouw Orchestra, Radio Franceko Orchestre Philharmonique, Los Angeles Philharmonic, Konzerthaus Orchestra Berlin eta Bambergeko eta Nurembergeko orkestrak.\n2007an Boston Symphony Orchestrako zuzendari laguntzaile izendatu zutenean, nazioarteko musika-zirkuituan sortzen ari zen talentu interesgarrienetako baten ospea ziurtatuta zegoen: lehentxeago, Shiyeon Sungek Sir Georg Solti Nazioarteko Zuzendaritza Lehiaketa eta Gustav Mahler Zuzendaritza Lehiaketa irabazi zituen Bambergen. Bostonen egin zuen hiru urteko egonaldian, lankidetza estua hasi zuen Seoul Philharmonic Orchestrarekin, eta denboraldi hasierako kontzertua zuzendu zuen 2007an. 2009an, orkestrak zuzendari-postu bat ezarri zuen berarentzat bereziki, eta 2013ra arte bete zuen.\nShiyeon Sungen lankidetza ordutikjasotzen duten orkestren zerrenda bikaina da. Europako orkestra ospetsuak hartzen ditu barne, hala nola, Rotterdam Philharmonic Orchestra, Radio Franceren Orchestre Philharmonique, Swedish Radio Symphony Orchestra, Philharmonia Orchestra, Konzerthaus Orchestra Berlin, Bamberg Symphony, National Symphony Orchestra Washington, Sydney Symphony Orchestra, eta Los Angeles Philharmonic; Tongyeong-eko Nazioarteko Musika Jaialdian Martha Argerich-ekin egindako kontzertu ikusgarri bat zuzendu zuen. Gainera, zuzendari gonbidatu gisa parte hartu du Buenos Airesko Colon Antzokian eta Stockholmeko Operan.\nGyeonggi Philharmonic Orchestraren zuzendari titularra izan zen 2014tik 2017aren amaierara arte, eta denbora horretan orkestra nazioarteko arrakastara eraman zuen. 2015ean Berlingo Philharmonie aretoan emanaldi bat egin ondoren, 2017an Shiyeon Sung eta bere orkestra izan ziren Berlingo Musikfest nazioarteko orkestra-jaialdian agerraldi berezi baterako gonbidatua izan zen lehen orkestra asiarra. Daewon Cultural Foundation-en 2017ko Musika Interpretazioko Saria jaso zuen Shiyeon Sung-en lan bikaina erakusten du Mahlerren 5. sinfoniaren grabazioak. Gyeonggi utzi ondoren, Shiyeon Sung Berlinera joan zen bizitzera, eta bertan bizi da orain, baina bere jatorrizko herrialdean gonbidatu ospetsua izaten jarraitzen du eta Koreako Opera Nazionalera eta Seoul Philharmonic Orchestrara itzultzen da aldizka.\nAnberesko Orkestra Sinfonikoarekin, Oviedo Filarmoniarekin eta Bartzelonako Orkestra Sinfonikoarekin egin zuen debuta 2020/21 denboraldiko alderdi nabarmenak izan ziren, eta denboraldi horretan Seattle Symphony eta Seoul Philharmonic Orchestrara ere itzuli zen. 21/22 denboraldian debuta egingo du Royal Concertgebouw Orchestra, Bavarian Radio Symphony Orchestra, Atlanta Symphony, Utah Symphony, Espainiako Orkestra Nazionala, Haifa Symphony, Valentziako Orkestra, Auckland Philharmonic Orchestra eta Rheinische Philharmonie, Philharmonic State Orchestra eta Orchestra Mainestrarekin.\nHego Koreako Pusan hirian jaioa, Shiyeon Sungek hainbat sari irabazi zituen piano-jotzaile gisa gazteen lehiaketetan. 2001etik 2006ra, orkestra zuzendaritza ikasi zuen Rolf Reuterrekin Berlingo Hanns Eisler School of Music-en, eta zuzendaritza ikasketa aurreratuekin jarraitu zuen Jorma Panularekin Stockholmeko Royal College of Music-en.